NERINGOS SAVIVALDYBĖS TARYBA

SPRENDIMAS

DĖL SOCIALINIŲ PASLAUGŲ ORGANIZAVIMO IR MOKĖJIMO UŽ SOCIALINES PASLAUGAS NERINGOS SAVIVALDYBĖJE TVARKOS APRAŠO PATVIRTINIMO

2021 m. gegužės 27 d. Nr. T1-113

Neringa

Vadovaudamasi Lietuvos Respublikos vietos savivaldos įstatymo 6 straipsnio 12 punktu, 16 straipsnio 4 dalimi, 18 straipsnio 1 dalimi, Lietuvos Respublikos socialinių paslaugų įstatymo 13 straipsnio 1 dalimi, 16 straipsnio 6 dalimi, 17 straipsniu, 27 straipsnio 4 dalimi, 28 straipsnio 1 dalimi, Mokėjimo už socialines paslaugas tvarkos aprašo, patvirtinto Lietuvos Respublikos Vyriausybės 2006 m. birželio 14 d. nutarimu Nr. 583 „Dėl Mokėjimo už socialines paslaugas tvarkos aprašo patvirtinimo“, 3 punktu, Asmens (šeimos) socialinių paslaugų poreikio nustatymo ir skyrimo tvarkos aprašu ir Senyvo amžiaus asmens bei suaugusio asmens su negalia socialinės globos poreikio nustatymo metodika, patvirtintais Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-94 „Dėl Asmens (šeimos) socialinių paslaugų poreikio nustatymo ir skyrimo tvarkos aprašo ir Senyvo amžiaus asmens bei suaugusio asmens su negalia socialinės globos poreikio nustatymo metodikos patvirtinimo“ Neringos savivaldybės taryba nusprendžia:

1.	Patvirtinti Socialinių paslaugų organizavimo ir mokėjimo už socialines paslaugas Neringos savivaldybėje tvarkos aprašą (pridedama).

2.	Panaikinti Neringos savivaldybės tarybos 2019 m. vasario 21 d. sprendimą Nr. T1-34 „Dėl Socialinių paslaugų organizavimo ir mokėjimo už socialines paslaugas Neringos savivaldybėje tvarkos aprašo patvirtinimo“ su visais pakeitimais ir papildymais.

Skelbti šį sprendimą Teisės aktų registre, Neringos savivaldybės administracijos ir Neringos socialinių paslaugų centro interneto svetainėje.

Savivaldybės meras	Darius Jasaitis

PATVIRTINTA

Neringos savivaldybės tarybos

2021 m. gegužės 27 d. sprendimu Nr. T1-113

SOCIALINIŲ PASLAUGŲ ORGANIZAVIMO IR MOKĖJIMO UŽ SOCIALINES PASLAUGAS NERINGOS SAVIVALDYBĖJE TVARKOS APRAŠAS

I SKYRIUS

BENDROSIOS NUOSTATOS

1.	Socialinių paslaugų organizavimo ir mokėjimo už socialines paslaugas Neringos savivaldybėje tvarkos aprašas (toliau – Aprašas) apima Neringos savivaldybės (toliau – Savivaldybė) gyventojų kreipimosi dėl socialinių paslaugų tvarką, socialinių paslaugų poreikio nustatymą, socialinių paslaugų skyrimo tvarką, sprendimų dėl socialinių paslaugų skyrimo ir teikimo, sustabdymo ir nutraukimo priėmimo tvarką, informacijos apie socialinių paslaugų gavėją saugojimą bei mokėjimą už socialines paslaugas, finansinių galimybių vertinimą ir kitas sąlygas.

2.	Aprašas parengtas vadovaujantis Lietuvos Respublikos socialinių paslaugų įstatymu (toliau - Įstatymas), Lietuvos Respublikos vaiko teisių apsaugos pagrindų įstatymu, Mokėjimo už socialines paslaugas tvarkos aprašu, patvirtintu Lietuvos Respublikos Vyriausybės 2006 m. birželio 14 d. nutarimu Nr. 583 „Dėl Mokėjimo už socialines paslaugas tvarkos aprašo patvirtinimo“ (toliau - Mokėjimo už socialines paslaugas tvarkos aprašas), Socialinių paslaugų katalogu, patvirtintu Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl Socialinių paslaugų katalogo patvirtinimo“ (toliau – Socialinių paslaugų katalogas), Asmens (šeimos) socialinių paslaugų poreikio nustatymo ir skyrimo tvarkos aprašu, patvirtintu Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-94 „Dėl Asmens (šeimos) socialinių paslaugų poreikio nustatymo ir skyrimo tvarkos aprašo ir Senyvo amžiaus asmens bei suaugusio asmens su negalia socialinės globos poreikio nustatymo metodikos patvirtinimo“ (toliau - Asmens (šeimos) socialinių paslaugų poreikio nustatymo ir skyrimo tvarkos aprašu), Pagalbos į namus paslaugų organizavimo ir teikimo rekomendacijomis, patvirtintomis Lietuvos Respublikos socialinės apsaugos ir darbo ministro 2017 m. rugpjūčio 24 d. įsakymu Nr. A1-448 „Dėl pagalbos į namus paslaugų organizavimo ir teikimo rekomendacijų patvirtinimo“, Atvejo vadybos tvarkos aprašu, patvirtintu Lietuvos Respublikos socialinės apsaugos ir darbo ministro 2018 m. kovo 29 d. įsakymu Nr. A1-141 „Dėl Atvejo vadybos tvarkos aprašo patvirtinimo“ (toliau - Atvejo vadybos tvarkos aprašas) ir kt. teisės aktais.

3.	Apraše vartojamos sąvokos atitinka Įstatyme ir kituose teisės aktuose apibrėžtas sąvokas.

4.	Savivaldybėje gali būti teikiamos Socialinių paslaugų katalogo nustatytos socialinės paslaugos pagal gyventojų poreikį.

5.	Savivaldybės administracija (toliau - Administracija) atsako už socialinių paslaugų teikimo savo teritorijos gyventojams užtikrinimą planuodama ir organizuodama socialines paslaugas, kontroliuodama bendrųjų socialinių paslaugų ir socialinės priežiūros kokybę. Socialinės paramos skyrius kasmet sudaro ir Savivaldybės tarybai teikia tvirtinti Savivaldybės socialinių paslaugų planą.

6.	Socialines paslaugas Savivaldybėje teikia biudžetinė įstaiga Neringos socialinių paslaugų centras (toliau - Centras) ir kiti Socialinių paslaugų katalogo nustatyti socialinių paslaugų teikėjai.

7.	Savivaldybės biudžete kasmet numatomos lėšos, reikalingos socialinėms paslaugoms teikti, socialinių paslaugų programoms ir projektams įgyvendinti, investicijoms į socialinių paslaugų plėtrą, socialinių paslaugų įstaigoms finansuoti. Socialinės paslaugos finansuojamos iš valstybės biudžeto specialiųjų tikslinių dotacijų savivaldybių biudžetams, Savivaldybės biudžeto lėšų, mokėjimo už paslaugas ir kitų lėšų.

8.	Savivaldybės administracija tiesiogiai finansuoja Centrą pagal biudžetų asignavimų valdytojo patvirtintas programas. Taip pat tiesiogiai finansuoja socialinės globos įstaigas, kurias pasirenka pats socialinės globos gavėjas (globėjas, rūpintojas, kiti teisėti asmens atstovai) ar socialinės globos įstaigas, kurias globėjais (rūpintojais) įstatymų nustatyta tvarka paskiria teismas, sudarydama sutartis dėl asmeniui teikiamos trumpalaikės ar ilgalaikės socialinės globos išlaidų finansavimo socialinės globos įstaigoje.

Kitus socialinių paslaugų teikėjus Savivaldybės administracija, atsižvelgdama į gyventojų socialinių paslaugų poreikius, perka viešuosius pirkimus reglamentuojančių teisės aktų nustatyta tvarka.

II SKYRIUS

KREIPIMASIS DĖL SOCIALINIŲ PASLAUGŲ TVARKA

9.	Dėl socialinių paslaugų, kurias finansuoja Savivaldybė iš savo biudžeto lėšų ar iš valstybės biudžeto specialių tikslinių dotacijų savivaldybių biudžetams, skyrimo raštišku prašymu tiesiogiai, paštu ar elektroniniu būdu, jeigu valstybės elektroninės valdžios sistemoje teikiama tokios rūšies elektroninė paslauga, į asmens (šeimos) deklaruotos ar faktinės gyvenamosios vietos (toliau – gyvenamoji vieta) Centrą (dėl bendrųjų socialinių paslaugų ir socialinės priežiūros paslaugų) ar į Administracijos Socialinės paramos skyrių (dėl socialinės globos paslaugų) gali kreiptis gyvenantis (-ys) Savivaldybėje:

9.1. asmuo (vienas iš suaugusių šeimos narių) ar jo globėjas, rūpintojas;

9.2. veikdami asmens (šeimos) ar visuomenės socialinio saugumo interesais, – bendruomenės nariai ar kiti suinteresuoti asmenys. Šiuo atveju prašymo priedų pildyti nereikia, įrašomas paaiškinimas, kodėl asmuo (vienas iš suaugusių šeimos narių) ar jo globėjas, rūpintojas (nurodomas vardas ir pavardė) negali pats kreiptis dėl socialinių paslaugų skyrimo

10.	Aprašo 9.1 papunktyje nurodyti asmenys, kreipdamiesi į Centrą ar į Administracijos Socialinės paramos skyrių dėl socialinių paslaugų, pateikia dokumentus nurodytus Asmens (šeimos) socialinių paslaugų poreikio nustatymo ir skyrimo tvarkos aprašo II skyriuje nurodytus dokumentus.

11.	Švietimo ir ugdymo, sveikatos priežiūros, socialinių paslaugų įstaigų, policijos ir kitų institucijų darbuotojai, turintys duomenų apie socialinių paslaugų asmeniui (šeimai) reikalingumą Savivaldybės gyventojui, privalo apie tai nedelsdami informuoti Administracijos Socialinės paramos skyrių ir (ar) Centrą. Tokiu atveju Administracijos Socialinės paramos skyrius ar Centras inicijuoja asmens (šeimos) socialinių paslaugų poreikio nustatymą be asmens (vieno iš suaugusių šeimos narių) ar jo globėjo, rūpintojo Prašymo.

12.	Šiame skyriuje nenumatyti atvejai nagrinėjami vadovaujantis Asmens (šeimos) socialinių paslaugų poreikio nustatymo ir skyrimo tvarkos aprašo II skyriuje nustatyta tvarka.

III SKYRIUS

ASMENS (ŠEIMOS) SOCIALINIŲ PASLAUGŲ POREIKIO NUSTATANTYS SUBJEKTAI IR NUSTATYMAS

13.	Asmens (šeimos) socialinių paslaugų poreikį nustato Centro socialinis darbuotojas.

14.	Socialinių paslaugų poreikis nustatomas vadovaujantis Įstatymo 16 straipsnio nuostatomis, laikantis Asmens (šeimos) socialinių paslaugų poreikio nustatymo ir skyrimo tvarkos aprašo nustatytos tvarkos.

15.	Centro Socialiniai darbuotojai asmens (šeimos) socialinių paslaugų poreikį nustato užpildydami Asmens (šeimos) socialinių paslaugų poreikio vertinimo formą (Asmens (šeimos) socialinių paslaugų poreikio nustatymo ir skyrimo tvarkos aprašo 1 priedas) (toliau – socialinių paslaugų poreikio vertinimo forma) ir socialinės globos vertinimo formas, nurodytas Asmens (šeimos) socialinių paslaugų poreikio nustatymo ir skyrimo tvarkos aprašo 34 punkte, ir jose pateikdami išvadas bei rekomendacijas dėl socialinių paslaugų asmeniui teikimo. Nustatant asmens (šeimos) socialinių paslaugų poreikį, identifikuojama asmens poreikių rūšis bei socialinė grupė.

16.	Centro socialiniai darbuotojai ne vėliau kaip per 10 kalendorinių dienų nuo Prašymo gavimo dienos privalo nustatyti asmens (šeimos) socialinių paslaugų poreikį užpildydami socialinių paslaugų poreikio vertinimo formą (Asmens (šeimos) socialinių paslaugų poreikio nustatymo ir skyrimo tvarkos aprašo 1 priedas). Šis terminas gali būti pratęsiamas iki 15 kalendorinių dienų nuo Prašymo gavimo dienos socialiniam darbuotojui, nustatančiam asmens socialinių paslaugų poreikį, raštu Centro direktoriui nurodžius priežastis, dėl kurių šį terminą reikia pratęsti (pavyzdžiui, reikalinga papildoma informacija, susijusi su asmens socialinių paslaugų poreikio vertinimu), taip pat nurodoma asmens, kurio socialinių paslaugų poreikis vertinamas, vardas, pavardė, gimimo data. Jei, nustačius asmens socialinių paslaugų poreikį, paaiškėja, kad asmeniui neužtenka bendrųjų socialinių paslaugų ar socialinės priežiūros, vertinamas socialinės globos poreikis.

17.	Asmens dienos ar ilgalaikės socialinės globos poreikis turi būti nustatytas per 20 kalendorinių dienų, o trumpalaikės socialinės globos – per 15 kalendorinių dienų nuo Prašymo gavimo dienos. Asmens dienos ar ilgalaikės socialinės globos poreikio nustatymo terminas gali būti pratęsiamas iki 30 kalendorinių dienų, o trumpalaikės socialinės globos – iki 25 kalendorinių dienų nuo Prašymo gavimo dienos, Centro socialiniam darbuotojui, nustatančiam asmens socialinės globos poreikį, raštu Administracijos Socialinės paramos skyriui nurodžius priežastis, dėl kurių šį terminą reikia pratęsti (pavyzdžiui, reikalinga papildoma informacija, susijusi su asmens socialinės globos poreikio vertinimu), taip pat asmens, kurio socialinės globos poreikis vertinamas, vardą, pavardę, gimimo datą.

18.	Išskirtiniais atvejais, kai asmuo (šeima) patiria fizinį ar psichologinį smurtą ar kyla grėsmė jo fiziniam ar emociniam saugumui, Savivaldybės administracijos direktorius ir jo įgaliotas asmuo gali priimti sprendimą dėl socialinių paslaugų asmeniui (šeimai) skyrimo (toliau – sprendimas) nenustačiusi socialinių paslaugų poreikio. Tokiu atveju socialinių paslaugų poreikis turi būti nustatytas ne vėliau kaip per 10 kalendorinių dienų pradėjus teikti (arba jau suteikus) socialines paslaugas.

19.	Centro socialiniai darbuotojai, nustatę asmens (šeimos) socialinių paslaugų poreikį, dėl bendrųjų socialinių paslaugų ir socialinės priežiūros paslaugų, socialinių paslaugų poreikio vertinimo formą pateikia Centro direktoriui, dėl socialinės globos - Administracijos Socialinės paramos skyriui. Jei asmuo (šeima) pageidauja gauti bendrąsias socialines paslaugas, socialinių paslaugų poreikio pagal Asmens (šeimos) socialinių paslaugų poreikio nustatymo ir skyrimo tvarkos aprašo nuostatas nustatyti nebūtina.

20.	Vadovaujantis Asmens (šeimos) socialinių paslaugų poreikio nustatymo ir skyrimo tvarkos aprašo 41 – 42 punktais, Centro atvejo vadybininkas vertina socialinę riziką patiriančių šeimų, socialinę riziką patiriančių vaikų ir jų šeimų, socialinių paslaugų poreikį ir pateikia išvadas dėl socialinių paslaugų teikimo vaikui ir šeimai. Atvejo vadybininką ir socialinį darbuotoją, dirbsiantį socialinį darbą su šeima, paskiria Centro direktorius ar jo įgaliotas asmuo.

21.	Tais atvejais, kai asmens (šeimos) socialinių paslaugų poreikiui nustatyti reikalingos kitų sričių specialistų išvados, Savivaldybės Administracijos direktoriaus įsakymu gali būti sudaroma specialistų komisija arba kreipiamasi į atitinkamos srities specialistus reikalingoms išvadoms pateikti.

22.	Šiame skyriuje nenumatyti atvejai dėl asmens (šeimos) socialinių paslaugų poreikio nustatymo yra nagrinėjami vadovaujantis Asmens (šeimos) socialinių paslaugų poreikio nustatymo ir skyrimo tvarkos aprašo IV skyriuje nustatyta tvarka.

IV SKYRIUS

SOCIALINIŲ PASLAUGŲ TEIKIMAS IR SKYRIMAS

PIRMASIS SKIRSNIS

BENDRŲJŲ SOCIALINIŲ PASLAUGŲ TEIKIMAS IR SKYRIMAS

23.	Informavimo, konsultavimo, tarpininkavimo, atstovavimo, aprūpinimo būtiniausiais drabužiais ir avalyne, asmeninės higienos ir priežiūros paslaugų organizavimo, transporto, sociokultūrines ir kitas bendrąsias socialines paslaugos teikia Centras.

24.	Informavimo, konsultavimo, tarpininkavimo, atstovavimo, aprūpinimo būtiniausiais drabužiais ir avalyne, asmeninės higienos ir priežiūros paslaugų organizavimo, sociokultūrines ir kitas bendrąsias socialines paslaugos gali gauti asmenys, nurodyti Socialinių paslaugų kataloge.

25.	Maitinimo paslauga teikiama asmenims, kuriems nustatytas pagalbos į namus poreikis, vadovaujantis šio Aprašo IV skyriaus, antro skirsnio, poskyrio „Pagalbos į namus teikimas ir skyrimas“ nustatyta tvarka.

26.	Transporto paslauga teikiama, vadovaujantis šio Aprašo IV skyriaus, pirmo skirsnio, pirmo poskyrio „Transporto paslaugų teikimas ir skyrimas“ nustatyta tvarka.

27.	Sprendimą dėl bendrųjų socialinių paslaugų skyrimo priima Centro direktorius ar jo įgaliotas asmuo ne vėliau nei per 10 kalendorinių dienų nuo Centro socialinio darbuotojo, nustačiusio asmens (šeimos) socialinių paslaugų poreikį, socialinių paslaugų vertinimo išvadų pateikimo dienos.

28.	Centro direktoriaus paskirtas darbuotojas, apie suteiktas informavimo, konsultavimo, tarpininkavimo, atstovavimo, aprūpinimo būtiniausiais drabužiais ir avalyne, asmeninės higienos ir priežiūros paslaugų organizavimo, sociokultūrines ir kitas bendrąsias socialines paslaugas suveda į socialinės paramos šeimai informacinės sistemos bazę (toliau – SPIS).

PIRMAS POSKYRIS

Transporto paslaugų teikimas ir skyrimas

29.	Transporto paslaugos gali būti teikiamos:

29.1. vykti į Neringos pirminės sveikatos priežiūros centrą ir parvykti (išskyrus asmenims, gulintiems stacionarinės slaugos ir palaikomojo gydymo skyriuje);

29.2. vykti į Klaipėdos miesto gydymo, slaugos ir reabilitacijos įstaigas;

29.3. vykti į ortopedijos ar specialiosios pagalbos priemonių įmones;

29.4. vykti į kitų miestų sveikatos priežiūros įstaigas transporto paslauga teikiama tik, kai Klaipėdos mieste tam tikros rūšies sveikatos priežiūros paslaugos neteikiamos ir yra tai yra patvirtinanti gydytojo pažyma;

29.5. vykti į gydytojų konsultacinę komisiją Klaipėdos II lygio ligoninėse ar į Neįgalumo ir darbingumo nustatymo tarnybos prie Socialinės apsaugos ir darbo ministerijos Klaipėdos teritorinius skyrius;

29.6. vykti į chemoterapijos, spindulinės terapijos ir kitas procedūras ir parvykti iš jų;

29.7. vykti į gydymą hemodializėmis ir parvykti iš jų;

29.8. socialinę atskirtį patiriantiems asmenims (šeimoms) – vykti į gydymo, medicininės reabilitacijos įstaigas;

29.9. vaikams vykti į ankstyvosios reabilitacijos, ugdymo, socialines paslaugas teikiančias įstaigas Klaipėdoje;

30.	Transporto paslaugos teikiamos darbo dienomis: pirmadieniais – ketvirtadieniais - nuo 8.00 val. iki 17.00 val., penktadieniais - nuo 8.00 val. iki 15.45 val.

31.	Transporto paslaugos gali būti teikiamos šiems asmenims:

31.1. neįgaliems vaikams ir juos lydintiems asmenims;

31.2. asmenims, kurie yra pripažinti nedarbingais ar pripažinti iš dalies darbingais bei juos lydintiems asmenims;

31.3. asmenims, kuriems nustatytas specialiųjų poreikių lygis bei juos lydintiems asmenims;

31.4. pagalbos į namus paslaugų gavėjams;

31.5. socialinę atskirtį patiriantiems asmenims (šeimoms);

31.6. ribotai judantiems asmenims, sulaukusiems 75 ir daugiau metų amžiaus;

31.7. asmenims, kuriems nenustatytas neįgalumas, po operacijų, patyrusiems traumų, sužalojimų.

32.	Asmenims, kurie guli stacionarinėje slaugos ar palaikomojo gydymo paslaugas teikiančioje asmens sveikatos priežiūros įstaigoje, dėl ligos ar neįgalumo turi gulintį režimą, taip pat asmenims, turintiems protinę ir psichinę negalią, be asmens lydinčio asmens, transporto paslauga neteikiama. Taip pat, transporto paslauga neteikiama asmenų pervežimui iš vienos stacionarinės asmens sveikatos priežiūros įstaigos į kitą asmens sveikatos priežiūros įstaigą (reabilitacijos, sveikatos priežiūros, socialinės globos ir kt. įstaigos).

33.	Sprendimą dėl transporto paslaugų skyrimo priima Centro direktorius arba jo įgaliotas asmuo, užpildydamas sprendimo formą, patvirtintą socialinės apsaugos ir darbo ministro, ne vėliau nei per 10 kalendorinių dienų nuo Centro socialinio darbuotojo, nustačiusio asmens (šeimos) socialinių paslaugų poreikį, socialinių paslaugų vertinimo išvadų pateikimo dienos.

34.	Transporto paslaugų teikimo apskaitai tvarkyti pildomas Transporto paslaugų gavėjų registras (Aprašo 1 priedas).

35.	Transporto paslaugos asmenims organizuojamos pagal Centro sudarytus grafikus taip, kad ta pačia transporto priemone ir tuo pačiu maršrutu būtų vežami keli asmenys.

36.	Asmuo, pageidaujantis gauti transporto paslaugas ir negalintis dėl negalios vykti vienas, privalo iš anksto pasirūpinti vienu lydinčiu asmeniu. Ypatingais atvejais, nesant lydinčio asmens, vienišą neįgalų asmenį lydi Centro socialinio darbuotojo padėjėjas.

37.	Centras be išankstinio suderinimo neįsipareigoja skirti transportą prašymo pateikimo dieną.

38.	Centro direktorius atsako už racionalų ir teisingą transporto paslaugų teikimo skyrimą.

ANTRASIS SKIRSNIS

SPECIALIŲJŲ SOCIALINIŲ PASLAUGŲ TEIKIMAS IR SKYRIMAS

39.	Pagalbos į namus paslauga teikiama, vadovaujantis šio Aprašo IV skyriaus, antro skirsnio, poskyrio „Pagalbos į namus teikimas ir skyrimas“ nustatyta tvarka.

40.	Laikino atokvėpio paslaugos teikiamos vadovaujantis Laikino atokvėpio paslaugos teikimo ir organizavimo Neringos savivaldybės gyventojams tvarkos aprašu, patvirtintu Savivaldybės administracijos direktoriaus įsakymu.

41.	Socialinių įgūdžių ugdymo, palaikymo ir (ar) atkūrimo paslauga teikiama, vadovaujantis šio Aprašo IV skyriaus, antro skirsnio, poskyrio „Socialinių įgūdžių ugdymo, palaikymo ir (ar) atkūrimo paslaugų teikimas ir skyrimas“ nustatyta tvarka.

42.	Apgyvendinimo savarankiško gyvenimo namuose, intensyvi krizių įveikimo pagalbos, laikino apnakvindinimo, apgyvendinimas nakvynės namuose, apgyvendinimo apsaugotame būste paslaugas teikia Centras arba perka šias paslaugas atlikdamas viešuosius pirkimus reglamentuojančių teisės aktų nustatyta tvarka.

43.	Psichosocialinę pagalbą teikia Administracija ir (arba) Centras, vykdydamas Europos Sąjungos fondų investicijų veiksmų programas, pirkdamas paslaugą atlikdamas viešuosius pirkimus reglamentuojančių teisės aktų nustatyta tvarka. Psichosocialinė pagalbą asmeniui (šeimai) teikiama nemokamai.

44.	Pagalbą globėjams (rūpintojams) ir įvaikintojams Pagalbą globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti teikia Centras, vadovaujantis Globos centro veiklos ir vaiko budinčio globotojo vykdomos priežiūros organizavimo ir kokybės priežiūros tvarkos aprašo, patvirtinto Lietuvos Respublikos socialinės apsaugos ir darbo ministro 2018 m. sausio 19 d. įsakymu Nr. A1-28 „Dėl globos centro veiklos ir vaiko budinčio globotojo vykdomos priežiūros organizavimo ir kokybės priežiūros tvarkos aprašo patvirtinimo“ ir Globėjų (rūpintojų) ir įtėvių paieškos, rengimo, atrankos, konsultavimo ir pagalbos jiems paslaugų teikimo rekomendacijomis, patvirtintomis Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos direktoriaus 2011 m. birželio 22 d. įsakymu Nr. BV-16 „Dėl globėjų (rūpintojų) ir įtėvių paieškos, rengimo, atrankos, konsultavimo ir pagalbos jiems paslaugų teikimo rekomendacijų patvirtinimo“.

Pagalba globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti teikiama nemokamai.

45.	Vaiko laikinosios globos (rūpybos) ir laikinosios priežiūros organizavimas vykdomas vadovaujantis šio Aprašo IV skyriaus, antro skirsnio, poskyrio „Vaiko laikinosios globos (rūpybos) ir laikinosios priežiūros organizavimas“ nustatyta tvarka.

46.	Pagalbos pinigai skiriami asmeniui (šeimai), globojančiam vaikus su globėjais (rūpintojais) nesusijusius artimais giminystės ryšiais (pagal Lietuvos Respublikos civilinio kodekso 3.135 straipsnį), vadovaujantis Savivaldybės tarybos patvirtintu Globos centro ir budinčio globotojo veiklos finansavimo Neringos savivaldybėje tvarkos aprašu.

47.	Dienos socialinė globa teikiama vadovaujantis šio Aprašo IV skyriaus, antro skirsnio, poskyrio „Dienos socialinės globos teikimas ir skyrimas“ nustatyta tvarka.

48.	Trumpalaikė ar ilgalaikė socialinė globa teikiama asmenims, vadovaujantis šio Aprašo IV skyriaus, antro skirsnio, poskyrio „Trumpalaikės ar ilgalaikės socialinės globos teikimas ir skyrimas“.

Pagalbos į namus teikimas ir skyrimas

49.	Pagalbos į namus paslaugos gali gauti asmenys (šeimos) nurodyti Socialinių paslaugų kataloge.

50.	Asmenims, sergantiems psichikos ar proto ligomis, pagalbos į namus paslaugos gali būti teikiamos tik bendradarbiaujant su specializuotomis įstaigomis ir tarnybomis (psichikos sveikatos centru, sveikatos priežiūros įstaigomis).

51.	Kai asmuo nepajėgia pateikti dokumentų ar nėra artimųjų arba, kai informacija apie paslaugų poreikį yra gauta telefonu, dokumentus surenka ir pateikia Centro direktoriaus paskirti socialiniai darbuotojai.

52.	Savivaldybės įmonės, įstaigos ir organizacijos Centro prašymu turi parengti ir teikti informaciją, susijusią su asmens (šeimos narių) pagalbos į namus poreikio nustatymu.

53.	Tuo pačiu metu, kuriuo Centro socialinis darbuotojas nustato asmens pagalbos į namus paslaugų poreikį, vertina ir asmens (šeimos) finansines galimybes (nustato mokėjimo už paslaugą dydį pinigine išraiška), užpildydamas Administracijos direktoriaus įsakymu patvirtintą formą.

54.	Pagalbos į namus paslaugų sudėtis paslaugų gavėjams yra skirtinga, ji nustatoma atsižvelgiant į asmens poreikius, bet turi susidėti ne mažiau kaip iš 3 paslaugų. Paslaugų sudėtis pasirenkama iš patvirtinto socialinių paslaugų sąrašo (Aprašo 2 priedas). Pagalbos į namus paslaugų sudėtis gali keistis pakitus paslaugų gavėjo sveikatos būklei, dėl kitų svarbių priežasčių paslaugų gavėjo prašymu (laisvos formos).

55.	Centro direktoriaus paskirtas socialinis darbuotojas asmenų, prašančių pagalbos į namus, bylas su pridedamais dokumentais, perduoda Administracijos Socialinės paramos skyriaus specialistui, kuris patikrina asmenų bylose esančius dokumentus, užpildo sprendimą ir perduoda Administracijos direktoriui ar jo įgaliotam asmeniui, kuris per 10 kalendorinių dienų nuo Centro asmens socialinių paslaugų poreikio vertinimo išvadų pateikimo dienos priima sprendimą dėl pagalbos į namus skyrimo. Sprendimus registruoja Socialinės paramos skyriaus specialistas, juos sega į asmens bylą, kopijas išsiunčia asmeniui.

56.	Socialinės paramos skyriaus specialistas duomenis apie asmeniui skirtą paslaugą surašo į asmens (šeimos) registracijos kortelę, patvirtintą Administracijos direktoriaus įsakymu, atsižvelgiant į duomenų pasikeitimus registracijos kortelė papildoma. Registracijos kortelė saugoma Socialinės paramos skyriuje, paslaugos gavėjo byla kaupiama Centre.

57.	Sprendimo dėl pagalbos į namus paslaugų asmeniui (šeimai) skyrimo kopija per 3 darbo dienas nuo jo priėmimo dienos pateikiama (išsiunčiama) asmeniui. Asmeniui (šeimai) sutikus su sprendimu skirti jam (jai) pagalbos į namus paslaugas, sprendimo kopija per 3 darbo dienas el. paštu išsiunčiama Centrui, kurioje asmeniui (šeimai) skirtos socialinės paslaugos. Jeigu priimtas sprendimas asmeniui (šeimai) neskirti pagalbos į namus paslaugų, nurodomos tokio sprendimo priežastys. Sprendimo originalas (fizinis arba elektroninis dokumentas) saugomas asmens byloje.

58.	Išskirtiniais atvejais, kai asmuo (šeima) patiria fizinį ar psichologinį smurtą ar kyla grėsmė jo fiziniam ar emociniam saugumui, Centro direktorius ar jo įgaliotas asmuo gali priimti sprendimą dėl pagalbos į namus skyrimo, nenustačius pagalbos į namus poreikio. Tokiu atveju socialinių paslaugų poreikis turi būti nustatytas ne vėliau kaip per 10 kalendorinių dienų pradėjus teikti (arba jau suteikus) pagalbos į namus paslaugas.

59.	Jeigu pagalbos į namus gavėjas dėl objektyvių priežasčių (ligos, negalios) pats pasirašyti sutarties negali, ją pasirašo pagalbos į namus gavėjui atstovaujantis asmuo, pateikęs teisėtą atstovavimą patvirtinantį dokumentą, arba asmuo, sutinkantis mokėti už pagalbos į namus gavėjui teikiamas paslaugas.

60.	Paaiškėjus, kad asmuo, besikreipiantis dėl pagalbos į namus paslaugų (vienas iš suaugusių šeimos narių, jo globėjas, rūpintojas), sąmoningai pateikė neteisingą informaciją pagalbos į namus poreikiui nustatyti arba dirbtinai pablogino sąlygas, norėdamas gauti pagalbos į namus paslaugas, sprendimas dėl socialinių paslaugų asmeniui (šeimai) skyrimo nepriimamas, kol informacija bus patikslinta ir asmens socialinių paslaugų poreikis bus nustatytas iš naujo, vadovaujantis šiuo Tvarkos aprašu. Šiuo atveju asmens prašymo pateikimo diena laikoma patikslintos informacijos Centre gavimo diena.

61.	Centro direktoriaus paskirtas darbuotojas, duomenis apie pagalbos į namus skyrimą ir/ar nutraukimą suveda į SPIS.

62.	Pagalbos į namus paslauga teikiama iki 10 val. per savaitę Centro darbo valandomis ir darbo dienomis. Paslaugų teikimo trukmę ir sudėtį lemia šių paslaugų poreikis ir objektyvi asmens sveikatos būklė.

63.	Esant sprendimui skirti pagalbą į namus, tačiau jeigu tuo metu įstaiga negali teikti paslaugos, asmuo pagal prašymo gavimo datą per 5 darbo dienas (nuo sprendimo gavimo) įrašomas į Centre esančią eilę paslaugoms gauti bei raštu informuojamas, kelintu numeriu jis įrašytas į eilę. Už jos sudarymą atsakingas Centras.

64.	Centre atsiradus laisvai vietai, Centro darbuotojai pagal eilės sąrašą informuoja asmenį apie jam skiriamas pagalbos į namus paslaugas. Jei asmuo, kuriam pagal eilės sąrašą skiriama paslauga, atsisako gauti paslaugą, jis išbraukiamas iš sąrašo asmenų, laukiančių paslaugos teikimo.

65.	Su asmeniu (globėju, rūpintoju, įgaliotu asmeniu), kuriam bus teikiama paslauga, pasirašoma nustatytos formos sutartis (sutarties forma tvirtinama Centro direktoriaus įsakymu), kurioje nustatomos paslaugų rūšys, teikimo dažnumas, laikas, konkretus asmens mokėjimo už paslaugą dydis pinigine išraiška, mokėjimo tvarka, finansinių galimybių vertinimo iš naujo dėl asmens (šeimos) pokyčių, įvykusių per šių paslaugų gavimo laiką, sąlygos, šalių teisės ir kitos paslaugų teikimo ir nutraukimo sąlygos. Sutartį pasirašo asmuo, kuriam bus teikiama paslauga (globėjas, įgaliojimą turintis asmuo) ir Centro direktorius, ar jo įgaliotas asmuo.

66.	Jeigu pagalbos į namus gavėjas dėl objektyvių priežasčių (ligos, negalios) pats pasirašyti sutarties negali ir nėra jam teisėtai atstovaujančio ar už paslaugas mokėti sutinkančio asmens, tačiau pagalbos į namus paslaugos gyvybiškai svarbios asmeniui, Centras paslaugas į namus teikia be sutarties, nevertinant pajamų, ir nedelsiant informuoja Administracijos direktorių ir (ar) Administracijos Socialinės paramos skyrių dėl asmens pripažinimo neveiksniu ar ribotai veiksniu tam tikroje srityje, globos ar rūpybos nustatymo ir globėjo ar rūpintojo paskyrimo.

67.	Kai mokėjimo už socialines paslaugas šaltinis yra asmens (kuriam bus teikiama pagalba į namus) suaugusių vaikų ar kitų suinteresuotų asmenų piniginės lėšos, kurios jų, Centro ir paslaugų gavėjo susitarimu naudojamos asmens (šeimos) mokėjimo dydžio teikiamoms socialinių paslaugų išlaidoms apmokėti, sudaroma trišalė sutartis.

68.	Centro darbuotojų, kurie teikia pagalbą į namus, turima informacija apie asmens sveikatą bei kita asmeninio pobūdžio informacija apie asmenį turi būti laikoma konfidencialia ir kitiems asmenims gali būti suteikta tik teisės aktų nustatyta tvarka.

69.	Pagalbos į namus apskaitos dokumentų formas tvirtina Centro direktorius.

70.	Pagalbos į namus paslaugą teikiantis Centro darbuotojas šią paslaugą apskaitos nustatytos formos žurnale, kurį pildo tomis dienomis, kai teikiama paslauga. Kalendoriniam mėnesiui pasibaigus šis dokumentas apie paslaugų teikimą pateikiamos Centro direktoriaus paskirtam darbuotojui, kuris tikrina paslaugas teikiančio darbuotojo darbą, patikrinimą patvirtina savo parašu.

71.	Centras sudaro, pagalbos į namus paslaugos gavėjo bylą, kurioje turi būti visi su paslaugos poreikio nustatymu, paslaugos skyrimu, teikimu, sustabdymu ir nutraukimu susiję dokumentai.

Socialinių įgūdžių ugdymo, palaikymo ir (ar) atkūrimo paslaugų teikimas ir skyrimas

72.	Socialinių įgūdžių ugdymo, palaikymo ir (ar) atkūrimo paslaugą asmenims (šeimoms) teikia Centras dienos metu, siekiant stiprinti jų bendravimo gebėjimus (ieškant pagalbos, prisitaikant prie naujų situacijų, dalyvaujant visuomenės gyvenime, užmezgant ir palaikant ryšius su artimaisiais ir pan.) ir (ar) organizuojant jų darbinį užimtumą.

73.	Socialinių įgūdžių ugdymo, palaikymo ir (ar) atkūrimo paslaugas gali gauti asmenys (šeimos), nurodyti Socialinių paslaugų kataloge.

74.	Socialinis darbuotojas, užimtumo specialistas, socialinio darbuotojo padėjėjas teikia šias socialinių įgūdžių ugdymo, palaikymo ir (ar) atkūrimo paslaugas:

74.1. informavimo;

74.2. konsultavimo;

74.3. tarpininkavimo ir atstovavimo;

74.4. bendravimo;

74.5. kasdienio gyvenimo įgūdžių ugdymo ir palaikymo (namų ruošoje, tvarkant pinigų apskaitą, apsiperkant ir mokant mokesčius, planuojat ir atliekant namų ruošos darbus, bendraujant ir pan.);

74.6. darbinių įgūdžių ugdymo.

75.	Socialinių įgūdžių ugdymo, palaikymo ir (ar) atkūrimo paslaugos sudėtis šeimai (konkrečiam asmeniui) gali būti skirtinga atsižvelgiant į poreikius, bet ją turi sudaryti ne mažiau kaip 3 paslaugos. Paslaugos teikiamos pagal poreikį. Paslaugų teikimo dažnumą nustato socialinis darbuotojas, atsižvelgdamas į asmens (šeimos) patiriamas rizikas.

76.	Sprendimą dėl socialinių paslaugų skyrimo, sustabdymo ar nutraukimo socialinę riziką patiriančiai šeimai, socialinę riziką patiriančiam vaikui ir jo šeimai priimamas atvejo vadybininko teikimu Centro direktoriaus ar jo įgalioto asmens įsakymu, vadovaujantis Atvejo vadybos tvarkos aprašu.

77.	Paslauga teikiama paslaugos gavėjo namuose, Centre, įvairiose institucijose bei įstaigose.

78.	Socialinių įgūdžių ugdymo, palaikymo ir (ar) atkūrimo paslauga teikiama vadovaujantis Centro direktoriaus ar jo įgalioto asmens sprendimu.

79.	Asmenims, sergantiems infekcinėmis ir psichikos ligomis, paslaugos teikiamos tik bendradarbiaujant su specializuotomis įstaigomis bei tarnybomis ir atsižvelgiant į jų rekomendacijas.

80.	Socialinis darbuotojas, dirbantis su socialinę atskirtį patiriančiais asmenimis (šeimomis) asmeniui (šeimai) suformuoja bylą į kurią segama:

80.1. asmens (šeimos) socialinių paslaugų poreikio vertinimo anketa;

80.2. sprendimo dėl socialinių paslaugų skyrimo kopija;

80.3. darbo su asmeniu (šeima) eigos aprašymas;

80.4. kiti su asmeniu (šeima) susiję dokumentai ir gauta rašytinė informacija.

81.	Socialinis darbuotojas asmenį (šeimą) lanko pagal poreikį ne rečiau kaip du kartus per mėnesį, o esant krizinei situacijai šeimoje, lankosi ne rečiau kaip du kartus per savaitę.

82.	Socialinis darbuotojas, apsilankęs šeimoje ar kitaip įsitikinęs, kad kyla grėsmė vaiko (-ų) fiziniam ar emociniam saugumui, vaikui (-ams) likus be tėvų priežiūros, nedelsdamas raštu informuoja Valstybės vaiko teisių apsaugos ir įvaikinimo tarnybą ar jos įgaliotą teritorinį skyrių, o prireikus kviečia policiją.

83.	Centro direktoriaus paskirtas darbuotojas, duomenis apie socialinių įgūdžių ugdymo, palaikymo ir (ar) atkūrimo paslaugų teikimo skyrimo, sustabdymo ar nutraukimą suveda į SPIS.

Dienos socialinės globos teikimas ir skyrimas

84.	Dienos socialinės globos paslaugos gali būti teikiamos asmenims, nurodytiems Socialinių paslaugų kataloge.

85.	Centro socialinis darbuotojas, nustatęs dienos socialinės globos poreikį, Socialinės paramos skyriui pateikia užpildytą socialinių paslaugų poreikio ir socialinės globos poreikio vertinimo formas.

86.	Socialinės paramos skyriaus specialistas atlieka asmens finansinių galimybių vertinimą, užpildydamas Administracijos direktoriaus įsakymu patvirtintą Asmens (šeimos) finansinių galimybių mokėti už socialines paslaugas įvertinimo formą. Tais atvejais, kai prieš vykstant į Globos namus pasikeičia asmens pajamos, jos perskaičiuojamos pagal to mėnesio gaunamas pajamas.

87.	Sprendimas dėl dienos socialinės globos asmeniui skyrimo priimamas per 20 kalendorinių dienų nuo Centro socialinių darbuotojų asmens (šeimos) socialinių paslaugų poreikio vertinimo išvadų pateikimo Socialinės paramos skyriui dienos.

88.	Administracijos direktoriui ar jo įgaliotam asmeniui priėmus sprendimą dėl dienos socialinės globos skyrimo, sustabdymo ar neskyrimo Socialinės paramos skyriaus specialistas sprendimą bei jį registruoja. Sprendimą pasirašo Administracijos direktorius ar jo įgaliotas asmuo.

89.	Administracija, gavusi dienos socialinės globos paslaugas teikiančios įstaigos informaciją ar (ir) asmens (vieno iš suaugusių šeimos narių) ar jo globėjo, rūpintojo laisvos formos rašytinį prašymą dėl dienos socialinės globos teikimo nutraukimo (nurodomas asmens (vieno iš suaugusių šeimos narių) vardas, pavardė, priežastys, dėl kurių siūloma / prašoma asmeniui (šeimai) nutraukti dienos socialinės globos teikimą), pagal įvertintą asmens (šeimos) socialinių paslaugų poreikį (pateikiama socialinių paslaugų poreikio vertinimo formos ar (ir) socialinės globos poreikio vertinimo formos kopija), Administracijos direktorius ar jo įgaliotas asmuo, kurio sprendimu asmeniui buvo skirta dienos socialinė globa, socialinio darbuotojo, nustačiusio asmens (šeimos) socialinių paslaugų poreikį, teikimu priima sprendimą dėl dienos socialinės globos teikimo nutraukimo asmeniui (šeimai). Šis sprendimas priimamas, vadovaujantis socialinio darbuotojo išvada (pateikiama socialinių paslaugų poreikio vertinimo formoje ir (ar) socialinės globos vertinimo formoje), kad dienos socialinės globos teikimo nutraukimas atitinka asmens (šeimos) socialinių paslaugų poreikius ir interesus, bei rekomendacijomis dėl socialinių paslaugų tęstinumo pagal nustatytą asmens (šeimos) socialinių paslaugų poreikį, jeigu asmeniui (šeimai) jų reikia. Jeigu socialinio darbuotojo išvadoje nurodoma, kad socialinės paslaugos asmeniui (šeimai) reikalingos, priėmus sprendimą nutraukti dienos socialinės globos paslaugų teikimą, priimamas sprendimas dėl kitų socialinių paslaugų skyrimo pagal asmeniui (šeimai) nustatytus socialinių paslaugų poreikius.

90.	Administracija, gavusi dienos socialinės globos paslaugas teikiančios įstaigos informaciją ar (ir) asmens (vieno iš suaugusių šeimos narių) ar jo globėjo, rūpintojo laisvos formos rašytinį prašymą dėl dienos socialinės globos teikimo asmeniui (šeimai) sustabdymo (nurodoma asmens (vieno iš suaugusių šeimos narių) vardas, pavardė, priežastys, dėl kurių siūloma / prašoma sustabdyti dienos socialinės globos teikimą, įstaigos, kuri asmeniui (šeimai) teikė dienos socialinę globą, pavadinimas bei sustabdymo laikotarpis), Administracijos direktorius ar jo įgaliotas asmuo, kurio sprendimu asmeniui buvo skirta dienos socialinė globa, socialinio darbuotojo, nustačiusio asmens (šeimos) socialinių paslaugų poreikį, teikimu priima sprendimą dėl dienos socialinės globos teikimo sustabdymo asmeniui (šeimai) (patvirtinama, kad dienos socialinės globos teikimas asmeniui (šeimai) gali būti sustabdytas). Sprendime nurodomas dienos socialinės globos teikimo asmeniui (šeimai) sustabdymo laikotarpis, apie sprendimą raštu informuojama stabdomas socialines paslaugas teikianti socialinių paslaugų įstaiga ir asmuo (vienas iš suaugusių šeimos narių) ar jo globėjas, rūpintojas (pateikiama sprendimo kopija). Asmeniui (šeimai) yra užtikrinama galimybė, pasibaigus sustabdymo laikotarpiui, gauti dienos socialinės globos paslaugas tomis pačiomis sąlygomis, kuriomis paslaugos buvo teikiamos prieš sustabdant jų teikimą. Jeigu per dienos socialinės globos paslaugų teikimo sustabdymo laikotarpį pasikeičia asmens (šeimos) socialinių paslaugų poreikiai ir gaunamas asmens (šeimos) prašymas ar socialines paslaugas, prieš sustabdant jų teikimą, teikusios įstaigos išvada dėl kitų socialinių paslaugų skyrimo, asmens (šeimos) socialinių paslaugų poreikis vertinamas ir sprendimas skirti kitas socialines paslaugas priimamas Asmens (šeimos) socialinių paslaugų poreikio nustatymo ir skyrimo tvarkos aprašo nustatyta tvarka.

91.	Sprendimo dėl dienos socialinės globos paslaugų asmeniui (šeimai) skyrimo kopija per 3 darbo dienas nuo jo priėmimo dienos pateikiama (išsiunčiama) asmeniui. Asmeniui (šeimai) sutikus su sprendimu skirti jam (jai) socialines paslaugas, sprendimo kopija per 3 darbo dienas išsiunčiama socialinių paslaugų įstaigai, kurioje asmeniui (šeimai) skirtos dienos socialinės globos paslaugos. Jeigu priimtas sprendimas asmeniui (šeimai) neskirti dienos socialinės globos paslaugų, nurodomos tokio sprendimo priežastys. Sprendimo originalas (fizinis arba elektroninis dokumentas) saugomas asmens byloje.

92.	Paaiškėjus, kad asmuo, besikreipiantis dėl dienos socialinės globos paslaugų (vienas iš suaugusių šeimos narių, jo globėjas, rūpintojas), sąmoningai pateikė neteisingą informaciją socialinių paslaugų poreikiui nustatyti arba dirbtinai pablogino sąlygas, norėdamas gauti socialines paslaugas, sprendimas dėl socialinių paslaugų asmeniui (šeimai) skyrimo nepriimamas, kol informacija bus patikslinta ir asmens dienos socialinės globos poreikis bus nustatytas iš naujo, vadovaujantis šiuo Tvarkos aprašu. Šiuo atveju asmens Prašymo pateikimo diena laikoma patikslintos informacijos Socialinės paramos skyriuje gavimo diena.

93.	Dienos socialinės paslaugas Socialinės paramos skyrius perka iš kitų institucijų, turinčių teisę teikti dienos socialinės globos paslaugas, atlikdamas viešuosius pirkimus reglamentuojančių teisės aktų nustatyta tvarka.

94.	Socialinės paramos skyrius parengia Dienos socialinės globos paslaugų teikimo ir išlaidų kompensavimo sutartį (Aprašo 4 priedas). Trišalė sutartis dėl mokėjimo už teikiamas dienos socialinės globos paslaugas sudaroma tarp savivaldybės, kurios sprendimu asmeniui yra paskirta dienos socialinė globa, globos namų, kuri teiks asmeniui dienos socialinę globą, ir asmens, kuriam teikiama dienos socialinė globa (jo globėjo, rūpintojo). Esant suinteresuotam asmeniui, kuris sutinka mokėti už asmens dienos socialinę globą, sutartį pasirašo ir suinteresuotas asmuo.

95.	Asmuo, kuriam teikiama dienos socialinė globa (jo rūpintojas, globėjas), apie paslaugą gaunančio asmens (jo šeimos) pajamų pokyčius privalo pranešti Administracijos Socialinės paramos skyriui ar dienos socialinę globą teikiančiai įstaigai. Dienos socialinę globą teikianti įstaiga apie asmens (jo šeimos) pajamų pokyčius turi pranešti Administracijos Socialinės paramos skyriui. Administracijos Socialinės paramos skyriaus specialistas, atsakingas už Asmens (šeimos) finansinių galimybių mokėti už socialines paslaugas vertinimą, iš naujo įvertina asmens finansines galimybes mokėti už gaunamą dienos socialinę globą ir Asmens (šeimos) finansinių galimybių mokėti už socialines paslaugas vertinimo kopiją išsiunčia dienos socialinę globą teikiančiai įstaigai (originalą įsega į asmens bylą).

96.	Pasikeitus sutartyje numatytoms sąlygoms (paslaugos kainai, asmens mokesčio dydžiui ir kt.), Administracijos Socialinės paramos skyrius jas aptaria su paslaugos gavėju, kitomis suinteresuotomis šalimis ir, šalims susitarus, pasirašomas papildomas susitarimas dėl sutarties sąlygų pakeitimo.

97.	Socialinės paramos skyriaus specialistas, duomenis apie dienos socialinės globos skyrimą, sustabdymą ar nutraukimą suveda į SPIS.

Trumpalaikės ar ilgalaikės socialinės globos teikimas ir skyrimas

98.	Trumpalaikės ar ilgalaikės socialinės globos paslaugos gali būti teikiamos asmenims, nurodytiems Socialinių paslaugų kataloge.

99.	Trumpalaikė ar ilgalaikė socialinės globa vaikams, likusiems be tėvų globos, teikiama vadovaujantis Lietuvos Respublikos civiliniu kodeksu, Įstatymu, Lietuvos Respublikos vaiko teisių apsaugos pagrindų įstatymu, Vaiko globos organizavimo nuostatais, patvirtintais Lietuvos Respublikos Vyriausybės 2002 m. kovo 27 d. nutarimu Nr. 405 „Dėl Vaiko globos organizavimo nuostatų patvirtinimo“, Vaiko laikinosios globos (rūpybos) nuostatais, patvirtintais Lietuvos Respublikos socialinės apsaugos ir darbo ministro 2002 m. balandžio 18 d. įsakymu Nr. 56 „Dėl vaiko laikinosios globos (rūpybos) nuostatų patvirtinimo“, Asmens (šeimos) socialinių paslaugų poreikio nustatymo ir skyrimo tvarkos aprašu ir kitais teisės aktais.

100.	Trumpalaikės socialinės globos paslaugos: suaugusiems asmenims su negalia, vaikams su negalia, senyvo amžiaus asmenims, socialinę riziką patiriantiems asmenims, ilgalaikės socialinės globos paslaugos: suaugusiems asmenims su negalia, vaikams su negalia ir senyvo amžiaus asmenims, skiriamos ir teikiamos vadovaujantis Įstatymu, Socialinių paslaugų katalogu, Mokėjimo už socialines paslaugas tvarkos aprašu ir šiuo Aprašu.

101.	Trumpalaikė ar ilgalaikė socialinė globa negali būti teikiama asmenims, sergantiems aktyviąja tuberkulioze ir kitomis pavojingomis užkrečiamomis ligomis, bei agresyvaus elgesio asmenims, keliantiems pavojų sau ir aplinkiniams.

102.	Socialinės paramos skyriaus specialistas patikrina duomenų bazes, įsega į bylą pažymą apie asmens deklaruotą gyvenamąją vietą, gaunamas pajamas, turimą nekilnojamąjį turtą.

103.	Socialinės paramos skyriaus specialistas atlieka asmens finansinių galimybių vertinimą, užpildydamas Administracijos direktoriaus įsakymu patvirtintą Asmens (šeimos) finansinių galimybių mokėti už socialines paslaugas įvertinimo formą. Tais atvejais, kai prieš vykstant į Globos namus pasikeičia asmens pajamos, jos perskaičiuojamos pagal to mėnesio gaunamas pajamas.

104.	Globos namai, į kuriuos siunčiamas asmuo, yra parenkami atsižvelgiant į asmens (globėjo, rūpintojo) pageidavimą ir Globos namų galimybes suteikti reikiamas paslaugas. Ilgalaikė socialinė globa asmeniui turi būti skiriama per 20 kalendorinių dienų nuo Centro socialinio darbuotojo asmens socialinės globos poreikio vertinimo išvadų pateikimo Administracijai dienos.

Trumpalaikės socialinė globa asmeniui turi būti skiriama per 10 kalendorinių dienų nuo Centro socialinių darbuotojų asmens socialinės globos poreikio vertinimo išvadų pateikimo Administracijai dienos, gavus rašytinę informaciją iš trumpalaikę socialinę globą teikiančios įstaigos, kad įstaigoje yra vieta skiriamoms paslaugoms gauti. Negavus patvirtinimo, jog per paslaugai paskirti nustatytą laiką atsiras vieta socialinėms paslaugoms gauti, asmeniui pasiūlomos alternatyvios socialinės paslaugos, geriausiai atitinkančios asmeniui nustatytą socialinių paslaugų poreikį, o sprendime nurodoma galima trumpalaikės socialinės globos gavimo data.

105.	Administracijos direktoriui ar jo įgaliotam asmeniui priėmus sprendimą dėl ilgalaikės ar trumpalaikės socialinės globos skyrimo, sustabdymo ar neskyrimo, Socialinės paramos skyriaus specialistas užpildo sprendimą bei jį registruoja. Sprendimą pasirašo Administracijos direktorius ar jo įgaliotas asmuo.

106.	Administracija gavusi trumpalaikės ar ilgalaikės socialinės globos paslaugas teikiančios įstaigos informaciją ar (ir) asmens (vieno iš suaugusių šeimos narių) ar jo globėjo, rūpintojo laisvos formos rašytinį prašymą dėl trumpalaikės ar ilgalaikės socialinės globos teikimo nutraukimo (nurodomas asmens (vieno iš suaugusių šeimos narių) vardas, pavardė, priežastys, dėl kurių siūloma / prašoma asmeniui (šeimai) nutraukti trumpalaikės ar ilgalaikės socialinės globos teikimą), pagal įvertintą asmens (šeimos) socialinių paslaugų poreikį (pateikiama socialinių paslaugų poreikio vertinimo formos ar (ir) socialinės globos poreikio vertinimo formos kopija), Administracijos direktorius ar jo įgaliotas asmuo, kurio sprendimu asmeniui buvo skirta trumpalaikė ar ilgalaikė socialinė globa, socialinio darbuotojo, nustačiusio asmens (šeimos) socialinių paslaugų poreikį, teikimu priima sprendimą dėl trumpalaikės ar ilgalaikės socialinės globos teikimo nutraukimo asmeniui (šeimai). Šis sprendimas priimamas, vadovaujantis socialinio darbuotojo išvada (pateikiama socialinių paslaugų poreikio vertinimo formoje ir (ar) socialinės globos vertinimo formoje), kad trumpalaikės ar ilgalaikės socialinės globos teikimo nutraukimas atitinka asmens (šeimos) socialinių paslaugų poreikius ir interesus, bei rekomendacijomis dėl socialinių paslaugų tęstinumo pagal nustatytą asmens (šeimos) socialinių paslaugų poreikį, jeigu asmeniui (šeimai) jų reikia. Jeigu socialinio darbuotojo išvadoje nurodoma, kad socialinės paslaugos asmeniui (šeimai) reikalingos, priėmus sprendimą nutraukti trumpalaikės ar ilgalaikės paslaugų teikimą, priimamas sprendimas dėl kitų socialinių paslaugų skyrimo pagal asmeniui (šeimai) nustatytus socialinių paslaugų poreikius.

107.	Administracija, gavusi trumpalaikės ar ilgalaikės socialinės globos paslaugas teikiančios įstaigos informaciją ar (ir) asmens (vieno iš suaugusių šeimos narių) ar jo globėjo, rūpintojo laisvos formos rašytinį prašymą dėl trumpalaikės ar ilgalaikės socialinės globos teikimo asmeniui (šeimai) sustabdymo (nurodoma asmens (vieno iš suaugusių šeimos narių) vardas, pavardė, priežastys, dėl kurių siūloma / prašoma sustabdyti trumpalaikės ar ilgalaikės socialinės globos teikimą, įstaigos, kuri asmeniui (šeimai) teikė trumpalaikės ar ilgalaikės socialinę globą, pavadinimas bei sustabdymo laikotarpis), Administracijos direktorius ar jo įgaliotas asmuo, kurio sprendimu asmeniui buvo skirta trumpalaikė ar ilgalaikė socialinė globa, socialinio darbuotojo, nustačiusio asmens (šeimos) socialinių paslaugų poreikį, teikimu priima sprendimą dėl trumpalaikės ar ilgalaikės socialinės globos teikimo sustabdymo asmeniui (šeimai) (patvirtinama, kad trumpalaikės ar ilgalaikės socialinės globos teikimas asmeniui (šeimai) gali būti sustabdytas). Sprendime nurodomas dienos socialinės globos teikimo asmeniui (šeimai) sustabdymo laikotarpis, apie sprendimą raštu informuojama stabdomas trumpalaikės ar ilgalaikės paslaugas teikianti socialinių paslaugų įstaiga ir asmuo (vienas iš suaugusių šeimos narių) ar jo globėjas, rūpintojas (pateikiama sprendimo kopija). Asmeniui (šeimai) yra užtikrinama galimybė, pasibaigus sustabdymo laikotarpiui, gauti trumpalaikės ar ilgalaikės socialinės globos paslaugas tomis pačiomis sąlygomis, kuriomis paslaugos buvo teikiamos prieš sustabdant jų teikimą. Jeigu per trumpalaikės ar ilgalaikės socialinės globos paslaugų teikimo sustabdymo laikotarpį pasikeičia asmens (šeimos) socialinių paslaugų poreikiai ir gaunamas asmens (šeimos) prašymas ar socialines paslaugas, prieš sustabdant jų teikimą, teikusios įstaigos išvada dėl kitų socialinių paslaugų skyrimo, asmens (šeimos) socialinių paslaugų poreikis vertinamas ir sprendimas skirti kitas socialines paslaugas priimamas, Asmens (šeimos) socialinių paslaugų poreikio nustatymo ir skyrimo tvarkos aprašo nustatyta tvarka.

108.	Paaiškėjus, kad asmuo, besikreipiantis dėl trumpalaikės ar ilgalaikės socialinės globos paslaugų (vienas iš suaugusių šeimos narių, jo globėjas, rūpintojas), sąmoningai pateikė neteisingą informaciją trumpalaikės ar ilgalaikės socialinės globos paslaugų poreikiui nustatyti arba dirbtinai pablogino sąlygas, norėdamas gauti trumpalaikės ar ilgalaikės socialinės globos paslaugas, sprendimas dėl socialinių paslaugų asmeniui (šeimai) skyrimo nepriimamas, kol informacija bus patikslinta ir asmens socialinių paslaugų poreikis bus nustatytas iš naujo Aprašo nustatyta tvarka. Šiuo atveju asmens prašymo pateikimo diena laikoma patikslintos informacijos Administracijoje gavimo diena.

109.	Sprendimo dėl trumpalaikės ar ilgalaikės socialinės globos paslaugų asmeniui (šeimai) skyrimo, stabdymo ar nutraukimo kopija per 3 darbo dienas nuo jo priėmimo dienos pateikiama (išsiunčiama) asmeniui. Asmeniui (šeimai) sutikus su sprendimu skirti jam (jai) socialines paslaugas, Sprendimo kopija per 3 darbo dienas išsiunčiama socialinių paslaugų įstaigai, kurioje asmeniui (šeimai) skirtos trumpalaikės ar ilgalaikės socialinės globos paslaugos. Jeigu priimtas sprendimas asmeniui (šeimai) neskirti trumpalaikės ar ilgalaikės socialinės globos paslaugų, nurodomos tokio sprendimo priežastys. Sprendimo originalas (fizinis arba elektroninis dokumentas) saugomas asmens byloje.

110.	Jei priimamas sprendimas dėl trumpalaikė ar ilgalaikės socialinės globos skyrimo socialinės globos įstaigoje, su kuria Administracija sudaro Ilgalaikės (trumpalaikės) socialinės globos paslaugų teikimo ir išlaidų kompensavimo sutartį (Aprašo 5 priedas), sprendimo kopija per 3 darbo dienas išsiunčiama globos įstaigos steigėjui ar dalininkui.

111.	Priėmus sprendimą skirti asmeniui ilgalaikę socialinę globą socialinės globos įstaigoje, kurios savininko teises ir pareigas įgyvendinančia institucija ar dalininku (savininku) yra Socialinės apsaugos ir darbo ministerija (tolius – valstybės Globos namai), savivaldybė ne vėliau kaip per 3 darbo dienas, gavusi asmens (globėjo, rūpintojo) sutikimą, šio sprendimo kopiją ir dokumentų, nurodytų Asmens (šeimos) socialinių paslaugų poreikio nustatymo ir skyrimo tvarkos aprašo 2 priedo 2 ir 4 punktuose, kopijas pateikia Neįgaliųjų reikalų departamentui prie Socialinės apsaugos ir darbo ministerijos (toliau vadinama – Departamentas).

112.	Administracijos direktorius arba jo įgaliotas asmuo, priėmęs sprendimą dėl trumpalaikės socialinės globos asmeniui skyrimo, ne vėliau kaip per 3 darbo dienas pateikia šio sprendimo kopiją ir dokumentų, nurodytų Asmens (šeimos) socialinių paslaugų poreikio nustatymo ir skyrimo tvarkos aprašo 2 priedo 1–6 punktuose, kopijas Globos namams, kurie teiks asmeniui trumpalaikę socialinę globą.

113.	Prieš apgyvendinant asmenį globos įstaigoje, išrašomas asmens siuntimas į globos įstaigą (Aprašo 3 priedas). Siuntimą išrašo Administracijos Socialinės paramos skyriaus vedėjas. Siuntimas per 3 darbo dienas nuo jo išrašymo įteikiamas (išsiunčiamas) asmeniui (globėjui, rūpintojui). Siuntimo kopija pateikiama (išsiunčiama) Globos namams, į kuriuos asmuo siunčiamas. Kai priimtas sprendimas dėl socialinės globos Valstybės globos namuose, siuntimą išrašo Departamentas.

114.	Išrašytas siuntimas galioja 30 kalendorinių dienų nuo jo pateikimo (išsiuntimo) asmeniui (globėjui, rūpintojui). Institucija, išrašiusi siuntimą, gali galiojimo terminą pratęsti, jeigu asmuo (globėjas, rūpintojas) raštu pateikia objektyvias priežastis, dėl kurių per nurodytą laiką negali apsigyventi globos įstaigoje.

115.	Jeigu asmuo neapsigyvena trumpalaikės ar ilgalaikės socialinės globos įstaigoje per siuntimo galiojimo terminą, siuntimas pripažįstamas netekusiu galios.

116.	Jei globos namuose nėra laisvų vietų, asmuo įrašomas į tos savivaldybės eilę ilgalaikei socialinei globai gauti, į kurios asmuo paprašė gauti ilgalaikę socialinę globą, o tais atvejais, kai asmeniui skirta ilgalaikė socialinė globa valstybės Globos namuose - į asmenų eilę ilgalaikei socialinei globai gauti valstybės Globos namuose, kurią sudaro ir tvarko Departamentas. Eilėje laukiančiam asmeniui yra teikiamas pasiūlymas teikti alternatyvias socialines paslaugas, geriausiai atitinkančias asmens poreikius.

117.	Vienas asmuo gali būti įrašytas tik į vieną eilę trumpalaikei ar ilgalaikei socialinei globai gauti.

118.	Socialinės paramos skyriaus specialistas parengia Ilgalaikės (trumpalaikės) socialinės globos paslaugų teikimo ir išlaidų kompensavimo sutartį (Aprašo 4 priedas). Sutartis dėl mokėjimo už teikiamas ilgalaikės (trumpalaikės) socialinės globos paslaugas sudaroma tarp savivaldybės, kurios sprendimu asmuo apgyvendinamas, globos namų, kuri teiks asmeniui socialinę globą, ir asmens, kuriam teikiama socialinė globa (jo globėjo, rūpintojo). Esant suinteresuotam asmeniui, kuris sutinka mokėti už asmens socialinę globą Globos namuose, sutartį pasirašo ir suinteresuotas asmuo.

119.	Savivaldybės administracija, gavusi siuntimą iš Departamento dėl asmens apgyvendinimo socialinės globos įstaigoje, teisės aktų nustatyta tvarka rengia Ilgalaikės (trumpalaikės) socialinės globos paslaugų teikimo ir išlaidų kompensavimo sutartį (Aprašo 5 priedas) su ilgalaikes socialines globos paslaugas teikiančia įstaiga.

120.	Asmuo, kuriam teikiama socialinė globa (jo rūpintojas, globėjas), apie paslaugą gaunančio asmens (jo šeimos) pajamų ir turto pokyčius socialinės globos paslaugas teikiančiai įstaigai privalo pranešti per vieną mėnesį nuo pajamų ir/ar turto pasikeitimo datos. Socialinės globos paslaugas teikianti įstaiga, gavusi informaciją apie pasikeitusias asmens (šeimos), gaunančio socialinės globos paslaugas, pajamas ir turtą, apie tai informuoja Socialinės paramos skyrių. Socialinės parmos skyriaus darbuotojas, atsakingas už Asmens (šeimos) finansinių galimybių mokėti už socialines paslaugas vertinimą, įvertina iš naujo asmens finansines galimybes mokėti už gaunamą socialinę globą ir Asmens (šeimos) finansinių galimybių mokėti už socialines paslaugas pažymos kopiją išsiunčia Socialinės globos paslaugas teikiančiai įstaigai bei parengia susitarimą dėl Ilgalaikės (trumpalaikės) socialinės globos paslaugų teikimo ir išlaidų kompensavimo sutarties pakeitimo.

121.	Vadovaujantis Asmens (šeimos) socialinių paslaugų poreikio nustatymo ir skyrimo tvarkos aprašo 66 punktu, Socialinės paramos skyriaus specialistas, surenka asmens bylai reikalingus dokumentus ir parengia asmens bylą. Asmens bylą išsiunčia socialinės globos įstaigai arba, suderinus su socialinės globos įstaiga, išduoda apgyvendinamam asmeniui, kuris ją pristato socialinės globos įstaigai. Asmens bylos kopija saugoma Socialinės paramos skyriuje.

122.	Nesant socialinės globos namų Savivaldybėje, Savivaldybės administracija negali apgyvendinti asmenį Globos namuose be eilės – skubos tvarka (kuriuos pasirenka pats asmuo), ir tais atvejais kai asmuo apgyvendinamas valstybės Globos namuose. Valstybės Globos namuose be eilės asmuo gali būti apgyvendinamas trumpalaikei socialinei globai gauti.

Jeigu asmuo yra vienišas arba asmeniui nustatyta sunki negalia ir dėl objektyvių priežasčių (artimųjų liga, negalia, neįgaliojo asmens priežiūrai ar slaugai reikalingos specialios žinios ir specialistai 24 valandas per parą) artimieji negali jais pasirūpinti ir socialinės globos paslaugos turi būti teikiamos skubos tvarka, Savivaldybės administracija siūlo alternatyvias kitas socialines paslaugas bei skubos tvarka ieško kitų socialinės globos įstaigų, esančių kitose savivaldybėse, kuriose būtų galima apgyvendinti asmenį skubos tvarka ir siūlo asmeniui.

123.	Socialinės paramos skyrius tvarko asmenų, gaunančių trumpalaikės ar ilgalaikės socialinės globos apskaitą, suveda trumpalaikės ar ilgalaikės socialinės globos paslaugų skyrimo duomenis į SPIS.

Vaiko laikinosios globos (rūpybos) ir laikinosios priežiūros organizavimas

124.	Vaiko laikinosios globos (rūpybos) organizavimas vykdomas vadovaujantis Lietuvos Respublikos civiliniu kodeksu, Lietuvos Respublikos vaiko teisių pagrindų įstatymu, kitais teisės aktais, reglamentuojančiais vaiko globos (rūpybos) organizavimą, ir šiuo Aprašu. Vaiko laikinosios priežiūros organizavimas vykdomas vadovaujantis Vaiko laikinosios priežiūros tvarkos aprašu ir kitais vaiko teisių apsaugą reguliuojančiais teisės aktais.

125.	Asmenys, norintys tapti globėjais, budinčiais globotojais, šeimynos steigėjais, dalyviais, kreipiasi į Administracijos Socialinės paramos skyrių ir pateikia prašymą (Aprašo 9 priedas), sveikatos apsaugos ministro nustatytos formos medicininį pažymėjimą, kartu gyvenančių vyresnių kaip 16 metų asmenų rašytinius sutikimus, kad fizinis asmuo taptų vaiko globėju (rūpintoju) (Aprašo 11 priedas). Socialinės paramos skyriaus specialistas, vadovaudamasis teisės aktais, patikrina pateiktus dokumentus, įvertina jų tinkamumą administracinei paslaugai ir teikia juos mokymus, skirtus pasirengti vaiko globai (rūpybai) (toliau – Mokymai) ar vaiko priežiūrai, organizuojančiai įstaigai.

126.	Mokymus organizuoja ir vykdo Centras.

127.	Per kuo trumpesnį laiką, ne ilgesnį kaip 10 darbo dienų nuo Mokymų pasibaigimo, Centras parengia išvadą dėl fizinio asmens, norinčio tapti vaiko globėju (rūpintoju), šeimynos steigėju, dalyviu ar budinčiu globotoju, pasirengimo vaiko globai (rūpybai), šeimynos veiklai ar prižiūrėti globos centro globojamus (rūpinamus) vaikus ir ją pateikia Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos teritoriniam skyriui (toliau – VVTAĮT teritorinis skyrius).

128.	VVTAĮT teritorinio skyriaus specialistams Savivaldybės Socialinės paramos skyriui pateikus informaciją apie vaiką, likusį be tėvų globos, ir (ar) nurodymą dėl globėjo (rūpintojo) paieškos vaikui, Socialinės paramos skyriaus specialistas, kreipiasi į Centrą dėl globėjo paieškos ir parinkimo.

129.	Socialinės paramos skyriaus teikimu Administracijos direktoriaus įsakymu vaiko laikinoji globa (rūpyba) nustatoma giminaičiui, asmeniui, susijusiam su vaiku emociniais ryšiais, globėjui (rūpintojui), Centrui (kai vaikas apgyvendinamas pas budintį globotoją) ar kitam juridiniam asmeniui (kai budinčio globotojo paslauga yra perkama), šeimynoje, bendruomeniniuose vaikų globos namuose, parinktiems bendradarbiaujant su VVTAĮT teritoriniu skyriumi ir Centru.

130.	Esant asmenų, susijusių su vaiku giminystės, emociniais ryšiais, globojančių vaiko brolius ir (ar) seseris, Centras susisiekia su šiais asmenimis, gauna iš jų rašytinį sutikimą globoti (rūpintis) vaiką (-u) (Aprašo 7 priedas) arba rašytinį pranešimą dėl atsisakymo globoti (rūpintis) vaiką (-u) (Aprašo 8 priedas).

131.	Kai nėra asmenų, susijusių su vaiku giminystės ar emociniais ryšiais, Centras teikia rekomendaciją dėl kitų fizinių asmenų paskyrimo vaiko, likusio be tėvų globos, globėju (rūpintoju) ir prie rekomendacijos prideda:

131.1. išvadą dėl fizinio asmens, norinčio tapti vaiko globėju (rūpintoju), pasirengimo vaiko globai (rūpybai);

131.2. fizinio asmens rašytinį prašymą dėl paskyrimo vaiko, likusio be tėvų globos, globėju (rūpintoju) (Aprašo 9 priedas);

131.3. informaciją (jeigu ją turi) apie vaiko giminaičius, kitus asmenis, susijusius su vaiku emociniais ryšiais.

132.	Centras nustatęs, kad Savivaldybėje nėra giminaičių, asmenų, susijusių su vaiku emociniais ryšiais, kitų fizinių asmenų, budinčių globotojų, šeimynos, šeimynos dalyvio, galinčių globoti vaiką, likusį be tėvų globos, nedelsiant apie tai informuoja Socialinės paramos skyrių.

133.	Socialinės paramos skyriaus specialistas, gavęs informaciją, nurodytą Aprašo 131 punkte, kreipiasi į kitas savivaldybes dėl globėjų (rūpintojų), budinčių globotojų ar šeimynos vaikui, likusiam be tėvų globos paieškos.

134.	Neatsiradus fizinių asmenų, budinčių globotojų ar šeimynos, galinčios globoti (rūpintis) vaiką (-u), laikinoji globa (rūpyba) vaikui, likusiam be tėvų globos, nustatoma teisės aktų nustatyta tvarka.

135.	Administracijos direktoriaus įsakymu nustačius vaiko laikinąją globą (rūpybą) ir paskyrus globėją (rūpintoją), įsakymo originalas įteikiamas / išsiunčiamas globėjui, kopija – Centrui, Socialinės paramos skyriui, VVTAĮT teritoriniam skyriui.

136.	VVTAĮT teritoriniam skyriui nustačius vaiko apsaugos poreikį, organizuojant vaiko laikinąją priežiūrą socialinę priežiūrą teikiančioje socialinių paslaugų įstaigoje, Centras nedelsiant pradeda teikti socialines paslaugas Centro direktoriaus įsakymu. Centro atvejo vadybininkas ar socialinis darbuotojas, dirbantis su šeimomis, Socialinės paramos skyriui per 1 darbo dieną pateikia Išvadą dėl socialinių paslaugų šeimai skyrimo (Aprašo 6 priedas) ir Prašymo-paraiškos socialinėms paslaugoms gauti (SP-8) kopiją. Jei Centras neturi galimybių teikti vaiko laikinosios priežiūros paslaugų, skubos tvarka perka šias paslaugas iš kitų savivaldybių socialinę priežiūrą teikiančių socialinių paslaugų įstaigų.

137.	Komisija, sprendimą dėl apgyvendinimo krizių centre paslaugos skyrimo vaikams, kuriems pagal Vaiko teisių apsaugos pagrindų įstatymą nustatyta laikinoji priežiūra įstaigoje, priima nedelsiant, bet nė vėliau kaip per 3 kalendorines dienas nuo informacijos gavimo.

138.	Keičiantis vaiko globėjui (rūpintojui), vaiko globą (rūpybą) perimančiam globėjui perduodami vaiko dokumentai ir jo asmeniniai daiktai, surašomas vaiko globos (rūpybos) perdavimo aktas (Aprašo 10 priedas) ir įteikiamas kiekvienai vaiko globos (rūpybos) perdavime dalyvaujančiai šaliai. Vaiko globos (rūpybos) perdavime dalyvauja vaiko globą (rūpybą) perduodantis ir vaiko globą (rūpybą) perimantis globėjas (rūpintojas), Centro atsakingas darbuotojas – kai vaiko globa (rūpyba) perduodama / perimama iš budinčio globotojo.

139.	VVTAĮT teritoriniam skyriui nustačius vaiko apsaugos poreikį, organizuojant vaiko laikinąją priežiūrą socialinę priežiūrą teikiančioje socialinių paslaugų įstaigoje, Centras nedelsiant susisiekia su Įstaiga su kuria yra pasirašiusi sutartį dėl vaiko laikinosios priežiūros teikimo.

140.	Vaiko laikinoji priežiūra tėvų ar kitų jo atstovų pagal įstatymą prašymu nustatoma teisės aktų nustatyta tvarka Socialinės paramos skyriaus teikimu Administracijos direktoriaus įsakymu. Nustatant vaiko (-ų) laikinąją priežiūrą tėvų ar kitų jo atstovų pagal įstatymą prašymu:

140.1. asmuo likus ne mažiau kaip 10 darbo dienų iki norimos vaiko laikinosios priežiūros nustatymo dienos užpildo Prašymą dėl vaiko laikinosios priežiūros tėvų ar kitų vaiko atstovų pagal įstatymą prašymu nustatymo ir kartu su kitais dokumentais, nurodytais Vaiko laikinosios priežiūros tvarkos apraše, pateikia Socialinės paramos skyriui;

140.2. Socialinės paramos skyriaus specialistas, išnagrinėjęs asmens prašymą ir išklausęs vaiko nuomonę (ar vaikas sutinka likti su nurodytu asmeniu, kuriam siūloma laikinai jį prižiūrėti, kodėl vaikas sutinka ar nesutinka) rengia Socialinės paramos skyriaus teikimą ir Administracijos direktoriaus įsakymą dėl vaiko laikinosios priežiūros nustatymo tėvų ar kitų vaiko atstovų pagal įstatymą prašymu.

141.	Administracijos direktoriaus įsakymu nustačius vaiko laikinąją priežiūrą tėvų ar kitų jo atstovų pagal įstatymą prašymu ir paskyrus asmenį, galintį laikinai prižiūrėti vaiką, įsakymo kopijos elektroniniu paštu arba registruotu laišku pateikiamos vaiko tėvams ar kitiems jo atstovams pagal įstatymą ir asmeniui, galinčiam laikinai prižiūrėti vaiką.

V SKYRIUS

MOKĖJIMAS UŽ SOCIALINES PASLAUGAS

Bendrosios mokėjimo nuostatos

142.	Mokėjimas už socialines paslaugas, kurias planuoja, skiria, kurių poreikį asmeniui (šeimai) nustato Centras ir (ar) Socialinės paramos skyrius ir kurių teikimas finansuojamas iš savivaldybės biudžeto lėšų ir (ar) valstybės biudžeto specialiųjų tikslinių dotacijų, organizuojamas vadovaujantis Įstatymu, Mokėjimo už socialines paslaugas tvarkos aprašu ir šiuo Aprašu.

143.	Už kitas privačiai ar papildomai asmens (šeimos) pageidavimu teikiamas socialines paslaugas mokama paslaugas gaunančio asmens (jam atstovaujančio) ir socialinių paslaugų įstaigos tarpusavio susitarimu.

144.	Asmeniui taikant mokėjimo už socialines paslaugas lengvatas, socialinių paslaugų teikimo kaštai yra dengiami iš savivaldybės biudžeto lėšų ar valstybės biudžeto specialiųjų tikslinių dotacijų socialinėms paslaugoms organizuoti.

145.	Mokėjimo už socialines paslaugas dydis negali viršyti asmeniui (šeimai) teikiamų socialinių paslaugų išlaidų dydžio.

146.	Jei asmuo (šeima) neturi finansinių galimybių mokėti už teikiamas socialines paslaugas, už jas moka (dalinai moka) asmens artimieji giminaičiai, kurie įstatymų ir kitų teisės aktų nustatyta tvarka privalo rūpintis jais ir juos išlaikyti arba kiti suinteresuoti asmenys.

147.	Jei asmuo (šeima) naudojasi socialinių paslaugų įstaigos teikiamomis socialinėmis paslaugomis ne pilną mėnesį, už socialines paslaugas moka proporcingai teikiamų paslaugų skaičiui ar trukmei.

148.	Mokestis už socialines paslaugas imamas po paslaugos suteikimo.

PIRMAS SKIRSNIS

MOKĖJIMAS UŽ BENDRĄSIAS SOCIALINES PASLAUGAS

149.	Informavimo, konsultavimo, tarpininkavimo, atstovavimo, aprūpinimo būtiniausiais drabužiais ir avalyne, asmeninės higienos ir priežiūros paslaugų organizavimo, transporto, sociokultūrinės ir kitos bendrosios socialinės paslaugos teikiamos nemokamai.

II SKIRSNIS

MOKĖJIMAS UŽ SPECIALIAS SOCIALINES PASLAUGAS

Mokėjimas už pagalbą į namus

150.	Mokėjimo už pagalbos į namus suteiktas paslaugas dydis nustatomas atsižvelgiant į asmens (šeimos) pajamas, bet neturi viršyti 20 procentų asmens (šeimos) pajamų.

151.	Mokėjimo dydis paslaugų gavėjui apskaičiuojamas individualiai, atsižvelgiant į paslaugų gavėjo pajamas, paslaugos teikimo trukmę (val.), kiekį. Mokestį apskaičiuoja Centro direktoriaus paskirtas socialinis darbuotojas.

152.	Už pagalbos į namus paslaugą mokama pagal Lietuvos Respublikos Vyriausybės nustatytą minimalų valandinį atlygį.

153.	Paslaugos kaina apskaičiuojama – pagalbos į namus 1 val. kainą padauginus iš paslaugų teikimo trukmės valandomis ir atsižvelgiant į gaunamų pajamų dydį:

Nuo asmens (šeimos) pajamų sumos, viršijančios 2 VRP
Asmens (šeimos) pajamos per mėnesį (Eur)	Nemokamai	5 proc.	10 proc.	15 proc.	20 proc.
iki 2 VRP dydį	+
2–3 VRP dydžio	+
3–4 VRP dydžio	+
4–5 VRP dydžio	+
Daugiau kaip 5 VRP	+

154.	Paslaugų gavėjas (vienas iš suaugusių šeimos narių) ar jo globėjas (rūpintojas) privalo pranešti Centrui apie jo (šeimos) pajamų pokyčius per 30 kalendorinių dienų nuo jų pasikeitimo dienos.

155.	Pasikeitus Paslaugų gavėjo pajamoms, Centro socialinis darbuotojas iš naujo įvertina asmens finansines galimybes mokėti už pagalbos į namus paslaugas, perskaičiuoja mokestį, informuoja asmenį (šeimą). Perskaičiavus asmens (šeimos) finansines galimybes asmuo (šeima) už suteiktas paslaugas moka nuo mėnesio, per kurį pasikeitė asmens (šeimos) mokėjimo už paslaugą dydis.

156.	Teisės aktų nustatyta tvarka, tačiau ne rečiau kai vieną kartą per metus, Centro socialinis darbuotojas atlieka asmens (šeimos) finansinių galimybių mokėjimo už pagalbos į namus paslaugas vertinimą.

157.	Asmuo, kuriam teikiama pagalba į namus paslaugos, už suteiktas paslaugas iki kito mėnesio 20 dienos perveda sutartyje nurodytą lėšų sumą į Centro atsiskaitomąją sąskaitą.

158.	Krizių atvejais, kai asmuo (šeima) patiria fizinį ar psichologinį smurtą arba kyla grėsmė jo fiziniam ar emociniam saugumui, sveikatai ar gyvybei, pagalbos į namus paslaugos 7 pirmąsias kalendorines dienas teikiamos nemokamai.

159.	Administracija turi teisę iš dalies ar visiškai atleisti asmenį (šeimą) nuo mokėjimo už suteiktas pagalbos į namus paslaugas, vadovaujantis Įstatymu, Mokėjimo už socialines paslaugas tvarkos aprašu ir šiuo Aprašu.

Mokėjimas už socialinių įgūdžių ugdymo, palaikymas ir (ar) atkūrimo, laikino apnakvindinimo, apgyvendinimo savarankiško gyvenimo namuose paslaugas

160.	Mokėjimo už socialinių įgūdžių ugdymo ir palaikymo ir (ar) atkūrimo, laikino apnakvindinimo, apgyvendinimo savarankiško gyvenimo namuose paslaugas (toliau - socialinė priežiūros paslaugos) dydis asmeniui neturi viršyti 20 procentų asmens pajamų. Tais atvejais, kai socialinė priežiūra teikiama šeimai, mokėjimo už socialinę priežiūrą dydis neturi viršyti 20 procentų šeimos pajamų.

161.	Socialinė priežiūra teikiama nemokamai:

161.1.	asmeniui (šeimai), Lietuvos Respublikos piniginės socialinės paramos nepasiturintiems gyventojams įstatymo nustatyta tvarka gaunančiam (-iai) socialinę pašalpą, išskyrus atvejus, kai asmuo yra socialinę riziką patiriantis suaugęs asmuo, kuris ilgiau kaip mėnesį per kalendorinius metus gyvena socialinių paslaugų įstaigoje ir joje gauna socialinę priežiūrą;

161.2.	asmeniui (šeimai), kurio (-ios) pajamos (vidutinės šeimos pajamos, tenkančios vienam šeimos nariui) mažesnės už valstybės remiamų pajamų dvigubą dydį;

161.3.	socialinį atskirtį patiriančioms šeimoms ir jų vaikams;

161.4.	socialinį atskirtį patiriantiems vaikams;

161.5.	krizių atvejais, kai asmuo (šeima) patiria fizinį ar psichologinį smurtą arba kyla grėsmė jo fiziniam ar emociniam saugumui, sveikatai ar gyvybei, 7 pirmąsias kalendorines dienas.

162.	Atskaičius nustatytą asmens (šeimos) mokėjimo už socialinę priežiūrą dalį, asmens (vidutinės šeimos pajamos, tenkančios vienam šeimos nariui) mėnesio pajamos negali likti mažesnės už valstybės remiamų pajamų dvigubą dydį, o socialinę riziką patiriančio suaugusio asmens, ilgiau kaip mėnesį per kalendorinius metus gyvenančio socialinių paslaugų įstaigoje ir joje gaunančio socialinę priežiūrą, mėnesio pajamos negali likti mažesnės nei 0,8 valstybės remiamų pajamų dydžio.

163.	Mokėjimo už socialinę priežiūrą dydis nustatomas atsižvelgiant į asmens (šeimos) pajamas.

164.	Už socialinės priežiūros paslaugą asmenys (šeimos), kurių pajamos (vidutinės šeimos pajamos, tenkančios vienam šeimos nariui) yra didesnės už VRP dvigubą dydį, už teikiamų paslaugų 1 valandą moka:

Nuo asmens (šeimos) pajamų sumos, viršijančios 2 VRP
Asmens (šeimos) pajamos per mėnesį (Eur)	Nemokamai	5 proc.	10 proc.	15 proc.	20 proc.
iki 2 VRP dydį	+
2–3 VRP dydžio	+
3–4 VRP dydžio	+
4–5 VRP dydžio	+
Daugiau kaip 5 VRP	+

165.	Administracija turi teisę iš dalies ar visiškai atleisti asmenį (šeimą) nuo mokėjimo už suteiktas socialinės priežiūros paslaugas, vadovaujantis Įstatymu, Mokėjimo už socialines paslaugas tvarkos aprašu ir šiuo Aprašu.

Mokėjimas už dienos socialinę globą

166.	Mokėjimas už dienos socialinę globą dydis nustatomas, atsižvelgiant į asmens (šeimos) pajamas.

167.	Vieno gyvenančio asmens, kurio pajamos mažesnės už valstybės remiamų pajamų dvigubą dydį, mokėjimo už dienos socialinę globą dydis yra 10 procentų asmens pajamų.

168.	Vieno gyvenančio asmens, kurio pajamos yra didesnės už valstybės remiamų pajamų dvigubą dydį, bet mažesnės už valstybės remiamų pajamų trigubą dydį, mokėjimo už dienos socialinę globą dydis yra 15 procentų asmens pajamų.

169.	Kitais atvejais, nei numatyta šiame punkte, mokėjimo už vieną kalendorinį mėnesį teikiamą dienos socialinę globą dydis yra 20 procentų asmens pajamų.

170.	Asmens, gyvenančio šeimoje, kurios pajamos vienam šeimos nariui yra mažesnės už valstybės remiamų pajamų dvigubą dydį, mokėjimo už dienos socialinę globą dydis yra 10 procentų asmens pajamų.

171.	Asmens, gyvenančio šeimoje, kurios pajamos vienam šeimos nariui yra didesnės už valstybės remiamų pajamų dvigubą dydį, bet mažesnės už valstybės remiamų pajamų trigubą dydį, mokėjimo už dienos socialinę globą dydis yra 20 procentų asmens pajamų.

172.	Asmens, gyvenančio šeimoje, kurios pajamos vienam šeimos nariui yra didesnės už valstybės remiamų pajamų trigubą dydį, bet mažesnės už valstybės remiamų pajamų keturgubą dydį, mokėjimo už dienos socialinę globą dydis yra 30 procentų asmens pajamų.

173.	Asmens, gyvenančio šeimoje, kurios pajamos vienam šeimos nariui yra didesnės už valstybės remiamų pajamų keturgubą dydį, bet mažesnės už valstybės remiamų pajamų penkiagubą dydį, mokėjimo už dienos socialinę globą dydis yra 40 procentų asmens pajamų.

174.	Kitais atvejais, nei numatyta šiame punkte, mokėjimo už vieną kalendorinį mėnesį teikiamą dienos socialinę globą dydis yra 50 procentų asmens pajamų.

175.	Mokėjimą už dienos socialinę globą sudaro asmens pajamos, Savivaldybės lėšos, skiriamos likusiai paslaugos daliai finansuoti, valstybės biudžeto specialiosios tikslinės dotacijos savivaldybių biudžetams lėšos, skiriamos asmenų su sunkia negalia socialinei globai finansuoti.

176.	Mokėjimo už trumpiau nei vieną kalendorinį mėnesį ar ne visą teikiamą dienos socialinę globą dydis nustatomas proporcingai teikiamos dienos socialinės globos trukmei. Tais atvejais, kai asmuo, gaudamas dienos socialinę globą, maitinasi savo lėšomis, mokėjimo už dienos socialinę globą dydis mažinamas proporcingai ta dalimi, kuria sumažėja dienos socialinės globos kaina, kai į ją neįskaičiuojamos maitinimosi išlaidos pagal teisės aktų nustatytas rekomenduojamas paros maistinių medžiagų ir energijos normas.

177.	Administracija turi teisę iš dalies ar visiškai atleisti asmenį nuo mokėjimo už suteiktas dienos socialinės paslaugas, vadovaujantis Įstatymu, Mokėjimo už socialines paslaugas tvarkos aprašu ir šiuo Aprašu.

Mokėjimas už trumpalaikę ir ilgalaikę socialinę globą

178.	Mokėjimo už trumpalaikę socialinę globą dydis nustatomas atsižvelgiant į asmens pajamas.

179.	Mokėjimo už ilgalaikę socialinę globą dydis nustatomas atsižvelgiant į asmens pajamas ir turtą.

180.	Asmens mokėjimo už vieną kalendorinį mėnesį teikiamą trumpalaikę socialinę globą dydis neturi viršyti 80 procentų asmens pajamų. Jei asmeniui teikiama trumpalaikė socialinė globa ir jį prižiūrintiems šeimos nariams suteikiamas laikinas atokvėpis, mokėjimo dydis už suteiktą trumpalaikę socialinę globą yra 50 procentų asmens pajamų. Tais atvejais, kai asmuo pagal Lietuvos Respublikos tikslinių kompensacijų įstatymą gauna slaugos ar priežiūros (pagalbos) išlaidų tikslinę kompensaciją, visa šios kompensacijos suma (100 procentų) skiriama mokėjimui už trumpalaikę socialinę globą padengti. Tais atvejais, kai asmuo, gaudamas trumpalaikę socialinę globą, maitinasi savo lėšomis, mokėjimo už trumpalaikę socialinę globą dydis mažinamas proporcingai ta dalimi, kuria sumažėja trumpalaikės socialinės globos kaina, kai į ją neįskaičiuojamos maitinimosi išlaidos pagal sveikatos apsaugos ministro nustatytas rekomenduojamas paros maistinių medžiagų ir energijos normas.

181.	Mokėjimo už ilgalaikę socialinę globą suaugusiam asmeniui dydis neturi viršyti 80 procentų asmens pajamų, jeigu asmens turto vertė yra mažesnė už jo gyvenamosios vietos savivaldybėje nustatytą turto vertės normatyvą. Tais atvejais, kai asmuo pagal Tikslinių kompensacijų įstatymą gauna slaugos ar priežiūros (pagalbos) išlaidų tikslinę kompensaciją, 100 procentų šios kompensacijos skiriama mokėjimui už ilgalaikę socialinę globą padengti.

182.	Mokėjimo už ilgalaikę socialinę globą vaikui su negalia dydis nustatomas neatsižvelgiant į asmens turtą ir neturi viršyti 80 procentų vaiko pajamų. Tais atvejais, kai vaikas su negalia pagal Tikslinių kompensacijų įstatymą gauna slaugos ar priežiūros (pagalbos) išlaidų tikslinę kompensaciją, 100 procentų šios kompensacijos skiriama mokėjimui už ilgalaikę socialinę globą padengti.

183.	Trumpalaikė ar ilgalaikė socialinė globa likusiam be tėvų globos vaikui ir socialinę riziką patiriančiam vaikui teikiama nemokamai.

184.	Mokėjimo už trumpiau nei vieną kalendorinį mėnesį ar ne visą parą teikiamą trumpalaikę socialinę globą dydis nustatomas proporcingai teikiamos trumpalaikės socialinės globos trukmei.

185.	Krizių atvejais, kai socialinę riziką patiriantis suaugęs asmuo patiria fizinį ar psichologinį smurtą arba kyla grėsmė jo fiziniam ar emociniam saugumui, sveikatai ar gyvybei, trumpalaikė socialinė globa 30 kalendorinių dienų teikiama nemokamai.

186.	Jeigu suaugusio asmens turto vertė didesnė už jo gyvenamosios vietos savivaldybėje nustatytą turto vertės normatyvą, mokėjimo už ilgalaikę socialinę globą suaugusiam asmeniui dydis per mėnesį padidėja vienu procentu, skaičiuojant nuo turto vertės, viršijančios normatyvą (apskaitoma sutartyje).

187.	Globos namai pateikia Socialinės paramos skyriui asmenų, kuriems buvo suteiktos paslaugos, ataskaitą apie ilgalaikės (trumpalaikės) socialinės globos paslaugų išlaidų ir sąskaitą, pagal kurią Administracijos Buhalterinės apskaitos skyrius apmoka už suteiktas paslaugas sutartyje numatytais terminais bei sąlygomis.

188.	Asmenims su sunkia negalia trumpalaikė ar ilgalaikė socialinė globa pirmiausia finansuojama asmens pajamomis, turtu (ilgalaikei socialinei globai) ir valstybės biudžeto tikslinė dotacija savivaldybių biudžetams.

189.	Kitiems asmenims trumpalaikė ar ilgalaikė socialinė globa pirmiausia finansuojama asmens pajamomis, turtu (ilgalaikei socialinei globai). Kitas finansavimo šaltinis – savivaldybės biudžeto lėšos.

190.	Savivaldybė iš biudžeto lėšų dengia socialinės globos kainos dalį, neviršydama Savivaldybės tarybos sprendimu patvirtinto maksimalaus socialinės globos išlaidų finansavimo dydžio.

191.	Jei asmens lėšų mokėjimui už ilgalaikę ar trumpalaikę socialinę globą įstaigoje nepakanka, trūkstamą paslaugos dalį finansuoja Savivaldybė.

192.	Administracija turi teisę iš dalies ar visiškai atleisti asmenį nuo mokėjimo už suteiktas trumpalaikės ar ilgalaikės socialinės paslaugas, vadovaujantis Įstatymu, Mokėjimo už socialines paslaugas tvarkos aprašu ir šiuo Aprašu.

VI SKYRIUS

ASMENS (ŠEIMOS) FINANSINIŲ GALIMYBIŲ VERTINIMAS

193.	Asmens (šeimos) finansines galimybes mokėti už specialias socialines paslaugas vertina Centro socialiniai darbuotojai ir (arba) Socialinės paramos skyriaus specialistai.

194.	Asmens ir jo šeimos narių finansinių galimybių mokėti už tiektinas socialines paslaugas vertinimas atliekamas vadovaujantis Įstatymo 27 straipsnyje ir Mokėjimo už socialines paslaugas tvarkos aprašo 8 skyriuje nurodytais kriterijais.

195.	Nustatant asmens finansines galimybes mokėti už socialines paslaugas, įskaitomos asmens gaunamos pajamos, nurodytos Įstatymo 30 straipsnio 1 dalyje, o tais atvejais, kai socialinės paslaugos teikiamos šeimai, įskaitomos šeimos narių gaunamos pajamos, nurodytos minimo Įstatymo 30 straipsnio 1 dalies 1 – 6 punktuose.

196.	Vidutinės asmens (šeimos narių) pajamos per mėnesį apskaičiuojamos vadovaujantis Mokėjimo už socialines paslaugas tvarkos aprašo 71 – 82 punktuose nurodytais principais.

197.	Asmens turtas vertinamas tik ilgalaikės socialinės globos asmeniui teikimo atvejais ir tik tuomet, kai asmens pajamų nepakanka sumokėti už šios rūšies globą.

198.	Vykdant asmens turto apskaičiavimą, vadovaujamasi Įstatymo 31 ir 32 straipsniuose bei Mokėjimo už socialines paslaugas tvarkos aprašo 10 skyriuje nurodytomis nuostatomis.

199.	Asmens (šeimos narių) finansinės galimybės nevertinamos, kai:

199.1.	asmuo (šeima) gauna socialinę pašalpą;

199.2.	asmuo (šeima) atleidžiamas nuo mokėjimo ar sumažinamas mokestis už socialines paslaugas Aprašo VII skyriuje numatytais atvejais ir sąlygomis;

199.3.	asmuo (šeima) sutinka mokėti visą socialinių paslaugų kainą.

VII SKYRIUS

ATLEIDIMAS NUO MOKĖJIMO UŽ SUTEIKTAS SOCIALINES PASLAUGAS

200.	Asmuo dėl mokėjimo už suteiktas socialinės priežiūros paslaugas, dalinio ar visiško atleidimo turi kreiptis į Centrą. Sprendimą dėl mokesčio sumažinimo ar atleidimo priima Centro direktorius, atsižvelgdamas į Centro socialinio darbuotojo ar socialinio darbuotojo padėjėjo surašytą Buities ir gyvenimo sąlygų patikrinimo aktą.

201.	Administracijos direktoriaus įsakymu, Paramos teikimo išimties tvarka komisijos siūlymu, asmuo gali būti atleidžiamas nuo mokėjimo už suteiktas pagalbos į namus, dienos, trumpalaikės ar ilgalaikės socialinės globos paslaugas arba šis mokestis mažinamas, atsižvelgiant į objektyvias priežastis (sveikatos būklę, asmens savarankiškumą, šeimyninę padėtį, gaunamas pajamas, gyvenamąją vietą, asmens pastangas ir kitus kriterijus), pateiktus motyvuotus ir aplinkybes pateisinančius dokumentus.

202.	Asmuo dėl dalinio ar visiško atleidimo už pagalbos į namus, dienos, trumpalaikės ar ilgalaikės socialinės globos paslaugų mokėjimo kreipiasi į Socialinės paramos skyrių, pateikia raštišką prašymą ir aplinkybes pateisinančius, motyvuotus dokumentus.

203.	Socialinės paramos skyriaus specialistas, gavęs asmens prašymą dėl atleidimo nuo mokėjimo už suteiktas socialine paslaugas, kreipiasi į Centrą, kad Centro direktoriaus paskirtas socialinis darbuotojas, surašytų asmens Buities ir gyvenimo sąlygų patikrinimo aktą ir išvadas pateiktų Paramos teikimo išimties tvarka komisijai.

204.	Paramos teikimo išimties tvarka komisija, atsižvelgdama į asmens Buities ir gyvenimo sąlygų patikrinimo aktą, pateiktus dokumentus, įvertina asmens finansines galimybes mokėti už pagalbos į namus, dienos, trumpalaikę ar ilgalaikę socialinę globą ir teikia išvadą (protokolo išrašas) Administracijos direktoriui arba jo įgaliotam asmeniui.

205.	Asmuo (šeima) atleidžiamas nuo mokėjimo už socialines paslaugas, jei apskaičiuotas mokestis už jam suteiktas paslaugas yra mažesnis nei 1 Eur.

VIII SKYRIUS

SOCIALINIŲ PASLAUGŲ TEIKIMO SUSTABDYMAS IR NUTRAUKIMAS

206.	Socialinių paslaugų įstaigoje asmeniui (šeimai) socialinių paslaugų teikimas sustabdomas ir (ar) nutraukiamas šiais atvejais:

206.1. Asmens (šeimos), globėjo, rūpintojo rašytiniu prašymu.

206.2. Baigėsi socialinių paslaugų teikimo sutarties galiojimo terminas.

206.3. Asmeniui pažeidus socialinės paslaugos įstaigos vidaus tvarkos taisykles.

206.4. Pasikeitus aplinkybėms, turinčioms įtakos asmens (šeimos) socialinių paslaugų poreikiui tenkinti.

206.5. Paaiškėjus, kad asmuo, besikreipiantis dėl socialinių paslaugų gavimo (vienas iš suaugusių šeimos narių, jo globėjas, rūpintojas), sąmoningai pateikė neteisingą informaciją socialinių paslaugų poreikiui nustatyti arba dirbtinai pablogino sąlygas, norėdamas gauti socialines paslaugas.

206.6. Asmeniui išvykus gyventi į kitą savivaldybę, užsienio valstybę.

206.7. Asmuo dėl sveikatos pablogėjimo nukreiptas į sveikatos priežiūros, reabilitacijos ar kitą gydymo įstaigą.

206.8. Asmuo išvyksta paviešėti pas gimines, artimuosius, draugus ir pan.

206.9. Asmeniui mirus.

206.10. Asmeniui atsisakius mokėti už socialines paslaugas.

206.11. Kitais šiame Apraše nenumatytais atvejais.

207. Sprendimus dėl socialinių paslaugų (bendrųjų, socialinės priežiūros, socialinės globos) teikimo ir pagalbos pinigų mokėjimo sustabdymo ir nutraukimo priima socialinių paslaugų įstaigos vadovas.

208. Sprendimai dėl socialinių paslaugų teikimo sustabdymo ir nutraukimo priimami tais pačiais terminais, kaip ir dėl socialinių paslaugų skyrimo. Esant galimybei, sprendimas dėl socialinių paslaugų sustabdymo ir nutraukimo priimamas greičiau, jeigu tai neprieštarauja paslaugų gavėjo interesams ir yra jo raštiškas sutikimas.

209. Socialinės paramos skyriuje informacijai apie asmenį (šeimą), gaunantį socialinės priežiūros paslaugas, pagalbos į namus, socialinės globos paslaugas, užvedama registracijos kortelė (priedas). Kortelę sudaro dvi dalys: pirmoje dalyje nurodomi duomenys apie socialinių paslaugų gavėją, pažymimos socialinių paslaugų poreikio nustatymo išvados; antroje dalyje nurodoma informacija apie socialinių paslaugų skyrimą, kortelės galiojimo terminą.

210. Kortelę pildo Socialinės paramos skyriaus specialistas.

211. Kortelės duomenys atnaujinami atsižvelgiant į duomenų pasikeitimus. Asmeniui (šeimai) pakartotinai kreipiantis dėl socialinių paslaugų, kortelė yra papildoma.

212. Asmeniui (šeimai) pakeitus gyvenamąją vietą, kortelės bei dokumentų kopijos persiunčiamos naujos gyvenamosios vietos savivaldybės Socialinės paramos skyriui.

213. Socialinių paslaugų įstaigoje informacija apie asmens (šeimos) socialinių paslaugų poreikį kaupiama asmens (šeimos) byloje.

IX SKYRIUS

ASMENS TEISĖS IR PAREIGOS

214. Asmuo (šeima) turi teisę į informacijos ir dokumentų apie asmenį (šeimą) konfidencialumą.

215. Asmuo (šeima), jo globėjas, rūpintojas privalo teikti Socialinės paramos skyriui, Centro socialiniam darbuotojui informaciją, susijusią su asmens (šeimos) socialinių paslaugų poreikio vertinimu.

X SKYRIUS

ATSAKOMYBĖ IR SKUNDŲ NAGRINĖJIMAS

216. Asmuo (šeima), jo globėjas, rūpintojas atsako už teisingų duomenų apie pajamas ir turtą pateikimą.

217. Socialinės paramos skyriaus ar Centro socialiniai darbuotojai, vertinantys socialinių paslaugų poreikį ir finansines galimybes, atsako už teisingą asmens (šeimos) mokėjimo už socialines paslaugas dydžio apskaičiavimą.

218. Centro socialinių darbuotojų asmens (šeimos) socialinių paslaugų poreikio nustatymo išvadas dėl socialinių paslaugų teikimo asmuo (vienas iš suaugusių šeimos narių) ar jo globėjas, rūpintojas, kiti suinteresuoti asmenys gali apskųsti Administracijos direktoriui. Tokiais atvejais Administracijos direktoriaus sprendimu per 20 darbo dienų turi būti sudaryta komisija (toliau – komisija), kuri pakartotinai nustatytų asmens (šeimos) socialinių paslaugų poreikį.

219. Asmens (šeimos) socialinių paslaugų, finansuojamų iš valstybės biudžeto specialių tikslinių dotacijų savivaldybių biudžetams, poreikio nustatymo išvadas dėl socialinių paslaugų teikimo, sprendimus dėl šių socialinių paslaugų skyrimo asmuo (vienas iš suaugusių šeimos narių) ar jo globėjas, rūpintojas, kiti suinteresuoti asmenys gali apskųsti Socialinių paslaugų priežiūros departamentui prie Socialinės apsaugos ir darbo ministerijos (toliau – Socialinių paslaugų priežiūros departamentas).

220. Nustatęs pažeidimus dėl asmens socialinių paslaugų, finansuojamų iš valstybės biudžeto specialių tikslinių dotacijų savivaldybių biudžetams, poreikio nustatymo ar jų skyrimo, Socialinių paslaugų priežiūros departamentas ne vėliau nei per 3 darbo dienas kreipiasi į Administracijos direktorių reikalaudamas pašalinti trūkumus. Kreipimesi nurodoma asmens vardas, pavardė, gimimo data ir nustatyti pažeidimai dėl asmens socialinių paslaugų poreikio nustatymo ar jų skyrimo.

221. Socialinių paslaugų įstaigą dėl netinkamo bendrųjų socialinių paslaugų ir socialinės priežiūros teikimo asmuo (vienas iš suaugusių šeimos narių) ar jo globėjas, rūpintojas, kiti suinteresuoti asmenys gali apskųsti Administracijos direktoriui.

222. Nustatęs bendrųjų socialinių paslaugų ir socialinės priežiūros teikimo pažeidimus, Administracijos direktorius turi pareikalauti, kad per 20 darbo dienų trūkumai būtų pašalinti. Jeigu pažeidėjas trūkumų nepašalina, Administracijos direktorius turi teisę inicijuoti, kad socialinių paslaugų įstaiga sustabdytų ar nutrauktų bendrųjų socialinių paslaugų ir socialinės priežiūros teikimą.

223. Gavęs Socialinių paslaugų priežiūros departamento kreipimąsi dėl trūkumų, nurodytų Aprašo 220 punkte, pašalinimo, Administracijos direktorius ne vėliau nei per 20 darbo dienų nuo šio kreipimosi gavimo dienos užtikrina, kad nurodyti trūkumai būtų pašalinti.

224.Ginčai dėl Administracijos, VVTAĮT, Departamento ar Socialinių paslaugų priežiūros departamento priimtų sprendimų (neveikimo) nagrinėjami Administracinių bylų teisenos įstatymo nustatyta tvarka.

___________

Socialinių paslaugų organizavimo ir

mokėjimo už socialines paslaugas

Neringos savivaldybėje tvarkos aprašo

1 priedas

TRANSPORTO PASLAUGŲ GAVĖJŲ REGISTRAS

Kelionės data	Išvykimo valanda	Paslaugų gavėjo vardas, pavardė	Adresas	Tel. Nr.	Maršrutas	Kilometražas	Parašas

Socialinių paslaugų organizavimo ir

mokėjimo už socialines paslauga

Neringos savivaldybėje tvarkos aprašo

2 priedas

PAGALBOS Į NAMUS PASLAUGŲ SĄRAŠAS IR ĮKAINIAI

Paslaugos pavadinimas	Vieno karto paslaugos teikimo trukmė	Vieno karto įkainis Eur (1val = 1MVA)	Pastabos
1. Informavimas	0,5 – 1 val.	Paslauga teikiama nemokamai
2. Konsultavimas	0,5 – 1 val.	Paslauga teikiama nemokamai
3. Tarpininkavimas ir atstovavimas	0,5 – 1 val.
4. Bendravimas	0,5 – 1 val.	Paslauga teikiama nemokamai
5. Asmens higienos paslaugos: 5.1. pagalba prausiantis; 5.2. pagalba maudantis vonioje; 5.3. pagalba apsirengiant ir nusirengiant; 5.4. pagalba šukuojantis; 5.5. pagalba keičiant patalynę.	Iki 0,5 val. 0,5 – 1 val. Iki 0,5 val. Iki 0,5 val. Iki 0,5 val.
6. Maitinimo organizavimas: 6.1. maisto ir pramoninių prekių pirkimas (artimiausioje parduotuvėje) ir pristatymas į namus (iki 5 kg); 6.2. ėjimas kartu su vaikštančiu asmeniu į kelias pasirinktas artimiausias parduotuves ir nupirktų maisto produktų parnešimas (iki 5 kg); 6.3. pagalba ruošiant maistą (1 kartą per dieną); 6.4. karšto maisto pristatymas (1 kartą per dieną); 6.5. pagalba valgant (maitinimas) (1 kartą per dieną); 6.6. pagalba išplaunant indus (1 kartą per dieną).	0,5 – 1 val. 0,5 – 1 val. 1 – 1,5 val. 0,5 – 1 val. 0,5 – 1 val. Iki 0,5 val.
7. Pagalba tvarkant namus (namai tvarkomi kliento priemonėmis 1 kartą per savaitę. Tvarkomas tik tas kambarys, kuriame gyvena prižiūrimas asmuo): 7.1. pagalba valant langus, veidrodžius, sandarinant langus prieš žiemos sezoną (iki 2 kartų per metus); 7.2. skalbimas skalbimo mašina (iki 5 kg, skalbiant namuose naudojamos kliento priemonės); 7.3. skalbinių pristatymas į skalbyklą (valyklą) ar parnešimas atgal (iki 5 kg, už skalbyklos paslaugas asmuo susimoka pats).	1 – 2 val. 1 – 1,5 val. 1 val. 0,5 – 1 val.
8. Pagalba organizuojant paslaugų gavėjo sveikatos priežiūrą: 8.1. medikamentų pirkimas be asmens artimiausioje vaistinėje; 8.2. ėjimas kartu su vaikštančiu asmeniu į gydymo įstaigą, lydėjimas pas gydytoją, vaistų pirkimas asmens pasirinktoje vaistinėje; 8.3. asmens palydėjimas į respublikines gydymo ir reabilitacijos įstaigas; 8.4. gydytojo, greitosios pagalbos iškvietimas į namus; 8.5. vaistų išrašymo organizavimas.	0,5 – 1 val. 0,5 – 2 val. 3 – 5 val. iki 0,5 val. 0,5 – 1 val.
9. Anglių ar malkų atnešimas bei krosnies užkūrimas (prinešama tiek, kad užtektų iki kito darbuotojo apsilankymo).	0,5 val.
10. Pagalba vykdant Paslaugų gavėjo pavedimus: 10.1. pagalba suskaičiuojant mokesčius ir užpildant mokesčių knygeles; 10.2. pagalba tvarkant dokumentus, renkant pažymas ir pateikiant įstaigoms; 10.3. transporto paslaugų organizavimas.	Iki 0,5 val. 1 – 1,5 val. Iki 0,5 val.
11. Lydėjimas (į įvairias įstaigas).	0,5 – 2 val.

 Tuo laikotarpiu galiojantis Lietuvos Respublikos Vyriausybės nustatytas minimalus valandinis atlygis.

Socialinių paslaugų organizavimo ir

mokėjimo už socialines paslaugas

Neringos savivaldybėje tvarkos aprašo

3 priedas

S I U N T I M A S

Į _________________________________________

______________ Nr. ________

(data)

Neringos savivaldybės administracijos Socialinės paramos skyrius

Vadovaujantis Neringos savivaldybės administracijos direktoriaus ar jo įgalioto darbuotojo

_______________ sprendimu dėl socialinių paslaugų asmeniui (šeimai) skyrimo Nr. ____________,

(data)

asmuo _____________________________________________________ ,

(vardas, pavardė)

gim. __________________ ,

gyv. ____________________________________________________,

(namų adresas)

dekl. gyv. v. ______________________________________________,

siunčiama(-as) gyventi į _______________________________________________

( įstaigos pavadinimas)

____________________________________________________________________________________________

(nurodomas terminas ar neterminuotai)

Priedas: asmens byla _________ lapų.

_________________________ _________________ ___________________

(pareigų pavadinimas) (parašas) (vardas, pavardė)

A.V.

Socialinių paslaugų organizavimo ir

mokėjimo už socialines paslaugas

Neringos savivaldybėje tvarkos aprašo

4 priedas

DIENOS SOCIALINĖS GLOBOS PASLAUGŲ TEIKIMO IR LĖŠŲ KOMPENSAVIMO SUTARTIS

20__ m. _____________ mėn.__ d. Nr.

_____________________

(vieta)

I.	BENDROSIOS NUOSTATOS

Neringos savivaldybės administracija (toliau – Savivaldybė), atstovaujama Savivaldybės administracijos direktoriaus ar jo įgalioto asmens __________________________________(vardas, pavardė), veikiančio pagal Savivaldybės administracijos nuostatus, _______________________ (socialinės globos namų pavadinimas) (toliau – Globos namai), atstovaujami direktoriaus (-ės) _______________________ (vardas, pavardė), veikiančio (-ios) pagal ____________________________ ir socialinių paslaugų gavėjas, jo globėjas (rūpintojas) ________________________________________________________________________________

(vardas, pavardė, asmens kodas, ________________________________________________________________________________

deklaruojama (faktinė) gyvenamoji vieta)

(toliau – asmuo), (kartu – šalys), sudarė šią sutartį:

II. SUTARTIES DALYKAS

1. ____________________ (asmens vardas, pavardė, a. k. ), deklaruojančio gyvenamąją vietą adresu________________, teikiamos dienos socialinės globos paslaugos Globos namuose ir lėšų kompensavimas.

III. SOCIALINĖS GLOBOS KAINA

2. Šalys susitaria dėl dienos socialinės globos kainos per mėnesį –_____________(įrašyti) Eur, kuri susideda iš:

2.1. asmens lėšų - ______________(įrašyti) Eur.

2.2. valstybės biudžeto specialių tikslinių dotacijų savivaldybių biudžetams kompensavimo lėšų – ______________(įrašyti) Eur.

2.3. savivaldybės biudžeto lėšų – ______________(įrašyti) Eur.

3. Savivaldybė kompensuoja Savivaldybės mokamą socialinės globos kainos dalį, nustatytą Sutarties 2.2 ir 2.3 papunkčiuose, bet ne didesnę negu Neringos savivaldybės tarybos nustatytas maksimalus socialinės globos išlaidų finansavimo dydis pagal Globos namų pateiktą Sutarties 1 priedo pažymą už kiekvieną mėnesį.

IV. SAVIVALDYBĖS ADMINISTRACIJOS TEISĖS IR PAREIGOS

4. Savivaldybės administracija turi teisę iš Globos namų gauti informaciją:

4.1. apie asmeniui suteiktas paslaugas;

4.2. apie lėšų socialinei globai asmeniui panaudojimą;

4.3. apie socialinės globos asmeniui kainos Globos namuose pasikeitimą;

4.4. apie asmens apgyvendinimą Globos namuose per 3 darbo dienas.

5. Teikti Globos namams pasiūlymus dėl Savivaldybės administracijos finansuojamos socialinės globos asmeniui kainos dalies pakeitimo.

6. Savivaldybės administracija įsipareigoja:

6.1. gavus Globos namų pateiktą nustatytos formos ataskaitą (priedas 1) ir sąskaitą, kas mėnesį apmokėti socialinės globos asmeniui teikimo išlaidas, nurodytas šios sutarties 2.2 ir 2.3 papunkčiuose;

6.2. Lietuvos Respublikos teisės aktų nustatyta tvarka užtikrinti socialinės globos tęstinumą asmeniui, kuriam Globos namuose buvo nustatytas kitos rūšies socialinių paslaugų poreikis;

6.3. nutraukus sutartį, pilnai kompensuoti Globos namams išlaidas, panaudotas asmens su sunkia negalia socialinės globos teikimui.

V. GLOBOS NAMŲ TEISĖS IR PAREIGOS

7. Globos namai turi teisę gauti iš Savivaldybės administracijos visą reikalingą informaciją, susijusią su Sutarties vykdymu.

8. Globos namai įsipareigoja:

8.1. teikti asmeniui dienos socialinę globą, atitinkančią Lietuvos Respublikos įstatymais ir teisės aktais nustatytus reikalavimus;

8.2. pasibaigus kalendoriniam mėnesiui iki sekančio mėnesio 10 dienos Savivaldybės administracijos Socialinės paramos skyriui pateikti ataskaitą (1 priedas) ir sąskaitą už asmeniui per kalendorinį mėnesį suteiktas dienos socialines paslaugas;

8.3. gautas lėšas už socialinę globą naudoti pagal paskirtį;

8.4. Savivaldybės administracijos prašymu teikti Lietuvos Respublikos įstatymų ir kitų teisės aktų nustatyta tvarka leistiną informaciją apie asmenį, kuriam Savivaldybės administracijos Socialinės paramos skyriaus sprendimu buvo skirta dienos socialinė globa;

8.5. pasikeitus asmens socialinės globos poreikiui ir kitoms aplinkybėms, inicijuoti socialinės globos poreikio vertinimą per 10 kalendorinių dienų;

8.6. informuoti Savivaldybės administracijos Socialinės paramos skyrių, dėl objektyvių priežasčių pasikeitus socialinės globos kainai ne vėliau kaip prieš 10 kalendorinių dienų prieš pateikiant ataskaitą dėl apmokėjimo už socialinės globos paslaugas. Dėl socialinės globos kainos pasikeitimo pasirašomas papildomas susitarimas, kuris yra neatskiriama šios sutarties dalis;

8.7. asmeniui mirus, per 3 darbo dienas raštu informuoti Savivaldybės administracijos Socialinės paramos skyrių.

VI. ASMENS TEISĖS IR PAREIGOS

9. Asmuo turi teisę iš globos namų gauti informaciją:

9.1. apie Asmeniui suteiktas dienos socialines paslaugas;

9.2. apie lėšų Asmens socialinei globai panaudojimą;

9.3. apie dienos socialinės globos kainos pasikeitimą.

10. Asmuo įsipareigoja, kas mėnesį apmokėti dienos socialinės globos teikimo išlaidas, nurodytas šios sutarties 2.1 papunktyje.

VII. ŠALIŲ ATSAKOMYBĖ IR GINČŲ SPRENDIMO TVARKA

11. Už sutartinių įsipareigojimų nevykdymą arba netinkamą vykdymą šios sutarties šalys atsako Lietuvos Respublikos teisės aktų nustatyta tvarka.

12. Ginčai ir nesutarimai, kurie gali kilti vykdant šią sutartį, sprendžiami šalių derybose, o nepavykus susitarti – Lietuvos Respublikos teisės aktų nustatyta tvarka.

VIII. SUTARTIES GALIOJIMAS

13. Sutartis įsigalioja nuo pasirašymo dienos ir galioja iki visiško šalių įsipareigojimų įvykdymo.

14. Sutartis gali būti keičiama arba papildoma Sutarties šalių susitarimu. Toks susitarimas įforminamas raštu kaip Sutarties priedas, kuris įsigalioja kai jį pasirašo abi sutarties šalys.

15. Dienos socialinės globos paslaugų, kompensuojamų Neringos savivaldybės administracijos, ataskaita yra neatskiriamas šios sutarties priedas.

16. Sutartis gali būti nutraukta vienos iš Sutarties šalių iniciatyva raštu apie tai pranešus prieš 30 kalendorinių dienų kitai Sutarties šaliai, nurodant sutarties nutraukimo priežastis ar Sutarties šalių susitarimu.

17. Sutartis sudaryta trims egzemplioriais, turinčiais vienodą juridinę galią, po vieną kiekvienai šaliai.

IX. ŠALIŲ ADRESAI IR REKVIZITAI

SAVIVALDYBĖ: Neringos savivaldybės administracija Taikos g. 2, LT-93121 Neringa Įstaigos kodas: 188754378 Bankas Atsisk. sąsk. Nr. Telefonas (8 469) 52248	GLOBOS NAMAI: Įstaigos adresas: Įstaigos kodas Bankas Atsisk. sąsk. Nr. Telefonas Faksas	ASMUO: Vardas Pavardė a. k. Adresas Telefonas
Faksas (8 469) 52572 Administracijos direktorius ____________ (Vardas Pavardė) (parašas) A.V.	Direktorius _________________ (Vardas Pavardė) (parašas) A.V.	Paslaugos gavėjas ___________ (Vardas Pavardė) (parašas)

Dienos socialinės globos paslaugų teikimo ir lėšų kompensavimo

201__ m. __________________ mėn. ____ d.

sutarties Nr. __________

1 priedas

(globos įstaigos pavadinimas, įmonės kodas, banko a/s )
Neringos savivaldybės administracijai
ATASKAITA
APIE SUTEIKTŲ DIENOS SOCIALINĖS GLOBOS IŠLAIDŲ KOMPENSAVIMĄ
Eil. Nr.	Socialinę globą gaunančio asmens vardas, pavardė	Asmens kodas	Sutarties dėl socialinės globos lėšų kompensavimo data, Nr.	Socialinės globos dienų skaičius per ataskaitinį laikotarpį	Socialinės globos kaina per kalendorinį mėnesį, EUR	Savivaldybės kompensuojamų išlaidų dydis per kalendorinį mėnesį, EUR	Asmens mokamos lėšos už socialinės globos paslaugas, EUR	Socialinės globos sustabdymo ar nutraukimo data

Iš savivaldybės biudžeto	Iš valstybės tikslinės dotacijos asmenims su sunkia negalia	asmens pajamų

Priskaityta iš viso:
(suma žodžiais)
Įstaigos vadovas

A.V.	(parašas)	(vardas, pavardė)
Įstaigos finansininkas
(parašas)	(vardas, pavardė)

Socialinių paslaugų organizavimo ir

mokėjimo už socialines paslaugas

Neringos savivaldybėje tvarkos aprašo

5 priedas

ILGALAIKĖS (TRUMPALAIKĖS) SOCIALINĖS GLOBOS PASLAUGŲ TEIKIMO IR LĖŠŲ KOMPENSAVIMO SUTARTIS

20__ m. _____________ mėn.__ d. Nr.

_____________________

(vieta)

I.	BENDROSIOS NUOSTATOS

1. Ilgalaikės (trumpalaikės) socialinės globos paslaugų teikimo ir lėšų kompensavimo sutartis (toliau vadinama – Sutartis) sudaroma vadovaujantis Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2007 m. liepos 11 d. nutarimu Nr. 730 „Dėl socialinių paslaugų finansavimo ir lėšų apskaičiavimo metodikos patvirtinimo“, 32 punktu.

2. Sutartyje vartojamos sąvokos atitinka Lietuvos Respublikos socialinių paslaugų įstatyme ir kituose teisės aktuose, reglamentuojančiuose socialines paslaugas, vartojamas sąvokas.

II. SUTARTIES ŠALYS

3. Neringos savivaldybės administracija (toliau – Savivaldybė), atstovaujama Savivaldybės administracijos direktoriaus ar jo įgalioto asmens __________________________________(vardas, pavardė), veikiančio pagal Savivaldybės administracijos nuostatus, _______________________ (socialinės globos namų pavadinimas) (toliau – Globos namai), atstovaujami direktoriaus (-ės) _______________________ (vardas, pavardė), veikiančio (-ios) pagal ____________________________, socialinių paslaugų gavėjas, jo globėjas (rūpintojas) ________________________________________________________________________________

(vardas, pavardė, asmens kodas, ________________________________________________________________________________

deklaruojama (faktinė) gyvenamoji vieta)

(toliau – asmuo), (kartu – šalys), sudarė šią sutartį:

III. SUTARTIES DALYKAS

4. ____________________ (asmens vardas, pavardė, a. k. ), deklaruojančio gyvenamąją vietą adresu________________ (toliau – Asmuo), teikiamos ilgalaikės/trumpalaikės (pabraukti reikalingą) socialinės globos paslaugos Globos namuose ir lėšų kompensavimas.

IV. SOCIALINĖS GLOBOS KAINA

5. Šalys susitaria dėl ilgalaikės (trumpalaikės) socialinės globos kainos per mėnesį –_____________(įrašyti) Eur, kuri susideda iš:

5.1. 80 proc. asmens lėšų - ______________(įrašyti) Eur.

5.2. Valstybės biudžeto specialių tikslinių dotacijų savivaldybių biudžetams kompensavimo lėšų – ______________(įrašyti) Eur.

5.3. Asmens turto, viršijančio Vyriausybės nustatytą turto vertės normatyvą, 1 proc.– ______________(įrašyti) Eur.

5.4. Savivaldybės biudžeto lėšų – ______________(įrašyti) Eur.

6. Savivaldybė kompensuoja Savivaldybės mokamą socialinės globos kainos dalį, nustatytą Sutarties 5.2 ir 5.4 papunkčiuose, bet ne didesnę negu Neringos savivaldybės tarybos nustatytas maksimalus socialinės globos išlaidų finansavimo dydis pagal Globos namų pateiktą Sutarties 1 priedo pažymą už kiekvieną mėnesį.

V. SAVIVALDYBĖS ADMINISTRACIJOS TEISĖS IR PAREIGOS

7. Savivaldybės administracija turi teisę iš Globos namų gauti informaciją:

7.1. apie asmeniui suteiktas paslaugas;

7.2. apie lėšų socialinei globai asmeniui panaudojimą;

7.3. apie socialinės globos asmeniui kainos Globos namuose pasikeitimą;

7.4. apie asmens apgyvendinimą Globos namuose per 3 darbo dienas.

8. Teikti Globos namams pasiūlymus dėl savivaldybės administracijos finansuojamos socialinės globos asmeniui kainos dalies pakeitimo.

9. Savivaldybės administracija įsipareigoja:

9.1. gavus Globos namų pateiktą nustatytos formos ataskaitą (priedas 1) ir sąskaitą, kas mėnesį apmokėti socialinės globos asmeniui teikimo išlaidas, nurodytas šios sutarties 5.2 ir 5.4 papunkčiuose;

9.2. Lietuvos Respublikos teisės aktų nustatyta tvarka užtikrinti socialinės globos tęstinumą asmeniui, kuriam Globos namuose buvo nustatytas kitos rūšies socialinių paslaugų poreikis;

9.3. nutraukus sutartį, pilnai kompensuoti Globos namams išlaidas, panaudotas asmens su sunkia negalia socialinės globos teikimui.

VI. GLOBOS NAMŲ TEISĖS IR PAREIGOS

10. Globos namai turi teisę gauti iš Savivaldybės administracijos visą reikalingą informaciją, susijusią su Sutarties vykdymu;

11. Globos namai įsipareigoja:

11.1. teikti asmeniui socialinę globą, atitinkančią Lietuvos Respublikos įstatymais ir teisės aktais nustatytus reikalavimus;

11.2. pasibaigus kalendoriniam mėnesiui iki sekančio mėnesio 10 dienos Savivaldybės administracijos Socialinės paramos skyriui pateikti ataskaitą (1 priedas) ir sąskaitą už asmeniui per kalendorinį mėnesį suteiktas socialines paslaugas;

11.3. gautas lėšas už socialinę globą naudoti pagal paskirtį;

11.4. Savivaldybės administracijos prašymu teikti Lietuvos Respublikos įstatymų ir kitų teisės aktų nustatyta tvarka leistiną informaciją apie asmenį, kuriam Neringos savivaldybės administracijos Socialinės paramos skyriaus sprendimu buvo skirta socialinė globa;

11.5. pasikeitus asmens socialinės globos poreikiui ir kitoms aplinkybėms, inicijuoti socialinės globos poreikio vertinimą per 10 kalendorinių dienų;

11.6. asmeniui, kuriam iki nukreipimo į Globos namus nebuvo nustatytas specialusis nuolatinės slaugos poreikis, nustačius tokį poreikį Globos namuose, apie tai per 10 darbo dienų raštu informuoti Savivaldybės administracijos Socialinės paramos skyrių;

11.7. informuoti Savivaldybės administracijos Socialinės paramos skyrių, dėl objektyvių priežasčių pasikeitus socialinės globos kainai ne vėliau kaip prieš 10 kalendorinių dienų prieš pateikiant ataskaitą dėl apmokėjimo už socialinės globos paslaugas. Dėl socialinės globos kainos pasikeitimo pasirašomas papildomas susitarimas, kuris yra neatskiriama šios sutarties dalis;

11.8. asmeniui mirus, per 3 darbo dienas raštu informuoti Savivaldybės administracijos Socialinės paramos skyrių.

VII. ASMENS TEISĖS IR PAREIGOS

12. Asmuo turi teisę iš globos namų gauti informaciją:

12.1. apie Asmeniui suteiktas paslaugas;

12.2. apie lėšų Asmens socialinei globai panaudojimą;

12.3. apie socialinės globos kainos globos namuose pasikeitimą.

13. Asmuo įsipareigoja, kas mėnesį apmokėti socialinės globos teikimo išlaidas, nurodytas šios sutarties 5.1 ir 5.3 papunkčiuose.

VIII. FINANSAVIMO SĄLYGOS

14. Mokėjimas vykdomas nuo Asmens apsigyvenimo socialinės globos namuose dienos.

IX. ŠALIŲ ATSAKOMYBĖ IR GINČŲ SPRENDIMO TVARKA

15. Už sutartinių įsipareigojimų nevykdymą arba netinkamą vykdymą šios sutarties šalys atsako Lietuvos Respublikos teisės aktų nustatyta tvarka.

16. Ginčai ir nesutarimai, kurie gali kilti vykdant šią sutartį, sprendžiami šalių derybose, o nepavykus susitarti – Lietuvos Respublikos teisės aktų nustatyta tvarka.

X. SUTARTIES GALIOJIMAS

17. Sutartis įsigalioja nuo pasirašymo dienos ir galioja iki visiško šalių įsipareigojimų įvykdymo.

18. Sutartis gali būti keičiama arba papildoma Sutarties šalių susitarimu. Toks susitarimas įforminamas raštu kaip Sutarties priedas, kuris įsigalioja kai jį pasirašo abi sutarties šalys.

19. Ilgalaikės (trumpalaikės) socialinės globos asmenims, kompensuojamų Savivaldybės, ataskaita yra neatskiriamas šios sutarties priedas.

20. Sutartis gali būti nutraukta vienos iš Sutarties šalių iniciatyva raštu apie tai pranešus prieš 30 kalendorinių dienų kitai Sutarties šaliai, nurodant sutarties nutraukimo priežastis ar Sutarties šalių susitarimu.

21. Sutartis sudaryta trim egzemplioriais, turinčiais vienodą juridinę galią, po vieną kiekvienai šaliai.

XI. ŠALIŲ ADRESAI IR REKVIZITAI

SAVIVALDYBĖ: Neringos savivaldybės administracija Taikos g. 2, LT-93121 Neringa Įstaigos kodas: 188754378 Bankas Atsisk. sąsk. Nr. Telefonas (8 469) 52248	GLOBOS NAMAI: Įstaigos adresas: Įstaigos kodas Bankas Atsisk. sąsk. Nr. Telefonas Faksas	ASMUO: Vardas Pavardė a.k. Adresas Telefonas
Faksas (8 469) 52572 Administracijos direktorius ____________ (Vardas Pavardė) (parašas) A.V.	Direktorius _________________ (Vardas Pavardė) (parašas) A.V.	Paslaugos gavėjas ___________ (Vardas Pavardė) (parašas)

Ilgalaikės (trumpalaikės) socialinės globos paslaugų teikimo ir lėšų

kompensavimo

201__ m. __________________ mėn. ____ d.

sutarties Nr. __________

1 priedas

(globos įstaigos pavadinimas, įmonės kodas, banko a/s )
Neringos savivaldybės administracijai
ATASKAITA
APIE SUTEIKTŲ ILGALAIKĖS (TRUMPALAIKĖS) SOCIALINĖS GLOBOS IŠLAIDŲ KOMPENSAVIMĄ
Eil. Nr.	Socialinę globą gaunančio asmens vardas, pavardė	Asmens kodas	Sutarties dėl socialinės globos lėšų kompensa-vimo data, Nr.	Socialinės globos dienų skaičius per ataskaitinį laikotarpį	Socialinės globos kaina per kalendorinį mėnesį, EUR	Savivaldybės kompensuojamų išlaidų dydis per kalendorinį mėnesį, EUR	Asmens mokamos lėšos už socialinės globos paslaugas, EUR	Socialinės globos sustabdymo ar nutraukimo data

Iš savival-dybės biudžeto	Iš valstybės tikslinės dotacijos asmenims su sunkia negalia	80 % asmens pajamų	1 % turto mokestis

Priskaityta iš viso:
(suma žodžiais)
Įstaigos vadovas

A.V.	(parašas)	(vardas, pavardė)
Įstaigos finansininkas
(parašas)	(vardas, pavardė)

Socialinių paslaugų organizavimo ir

mokėjimo už socialines paslaugas

Neringos savivaldybėje tvarkos aprašo

6 priedas

________________________________________________________________________________

(įstaigos pavadinimas)

_____________Nr. _________

(data)

Neringos savivaldybės administracijos

Socialinės paramos skyriui

IŠVADA

DĖL SOCIALINIŲ PASLAUGŲ ŠEIMAI SKYRIMO

Atvejo nagrinėjimo _____________ posėdyje Nr. __________,

(data)

nustatyta, kad ______________________ šeimai reikalingos socialinės paslaugos.

(vardas, pavardė)

Teikiame išvadą sprendimui dėl socialinių paslaugų skyrimo ________________________ šeimai:

(vardas, pavardė)

Eil. Nr.	Šeimos nario vardas, pavardė	Šeimos nario asmens kodas	Faktinė gyvenamoji vieta

Socialinės paslaugos pavadinimas	Rekomenduojamas socialinės paslaugos teikėjas	Rekomenduojama paslaugos teikimo trukmė (nuo/iki)

Kita būtina informacija, reikalinga dėl socialinių paslaugų šeimai skyrimo:

________________________________________________________________________________

________________________________________________________________________________

________________________________________________________________________________

______________________	____________	________________________

(pareigybė)	(parašas) (vardas, pavardė)

Socialinių paslaugų organizavimo ir

mokėjimo už socialines paslaugas

Neringos savivaldybėje tvarkos aprašo

7 priedas

____________________________________________

(vardas, pavardė)

____________________________________________

(gimimo data)

____________________________________________

(gyvenamoji vieta, telefonas, el. p. adresas)

Neringos savivaldybės administracijos

Socialinės paramos skyriui

SUTIKIMAS

20 m. d.

Neringa

Sutinku būti paskirtas vaiko (-ų) __________________________________________

(vardas (-ai), pavardė (-s))

_______________________________________________________________________________,

gim. __________________________________________________ globėju (rūpintoju).

_________________	______________________________

(parašas)	(vardas, pavardė)

Socialinių paslaugų organizavimo ir

mokėjimo už socialines paslaugas

Neringos savivaldybėje tvarkos aprašo

8 priedas

____________________________________________

(vardas, pavardė)

____________________________________________

(gimimo data)

____________________________________________

(gyvenamoji vieta, telefonas, el. p. adresas)

___________________________

(adresatas)

___________________________

PRANEŠIMAS

APIE ATSISAKYMĄ GLOBOTI (RŪPINTIS) VAIKĄ (-U)

20 m. ___________ mėn. ____ d.

Neringa

Informuoju, kad aš _____________________________________, gim.___________,

(vardas, pavardė)

gyv. ________________________________________, esu informuota (-as) apie vaiko _________

________________________________________, gim. _________, kuris ____________________

(vardas, pavardė)

_______________________________________________________________________________,

(giminystės ryšys, kita sąsaja)

paėmimą iš įstatyminio atstovo _______________________________________, gim. _________.

(vardas, pavardė)

Priežastis (-ys) dėl kurios (-ių) negaliu būti vaiko globėju (rūpintoju) yra _________

________________________________________________________________________________

________________________________________________________________________________

________________________________________________________________________________

_________________ ___________________________________

(parašas)	(vardas, pavardė)

Socialinių paslaugų organizavimo ir

mokėjimo už socialines paslaugas

Neringos savivaldybėje tvarkos aprašo

9 priedas

_____________________________________________________________________

(vardas, pavardė)

_____________________________________________________________________________________________

(adresas, telefono Nr., el. paštas)

Neringos savivaldybės administracijos

Socialinės paramos skyriui

PRAŠYMAS

DĖL PAGEIDAVIMO TAPTI VAIKO GLOBĖJU (RŪPINTOJU)

______________________

(data)

Neringa

Prašau atlikti mano , gim. __________, kaip fizinio asmens, norinčio tapti vaiko globėju (rūpintoju), pasirengimo vaiko globai (rūpybai) pradinį įvertinimą.

Duomenys apie mane ir mano šeimą:

1.	Darbovietė ar kita veikla___________________________________________

(nurodyti)

________________________________________________________________________________

2.	Šeiminė ir materialinė padėtis_______________________________________

(nurodyti)

________________________________________________________________________________

________________________________________________________________________________

3.	Išlaikomų asmenų skaičius_____________

4.	Šeimos sudėtis___________________________________________________

(bendrai gyvenančių asmenų vardai, pavardės, asmens kodas, deklaruota gyv. vieta)

________________________________________________________________________________

________________________________________________________________________________

________________________________________________________________________________

________________________________________________________________________________

Globos (rūpybos) motyvai________________________________________________

(įvardinti)

________________________________________________________________________________

________________________________________________________________________________

________________________________________________________________________________

Pageidaujamų globoti (rūpintis) vaikų skaičius, amžius, lytis____________________

________________________________________________________________________________

Globos (rūpybos) rūšis___________________________________________________

PRIDEDAMA:

1. ___________________________________________________________, _______

(nurodyti pridedamų dokumentų pavadinimus ir lapų skaičių)

2. ___________________________________________________________, _______

3. ___________________________________________________________, _______

Pastaba. Kitus būtinus dokumentus įsipareigoju (-ame) Socialinės rūpybos skyriui pateikti teisės aktų nustatyta tvarka.

Sutinku, kad Vaiko teisių apsaugos ir įvaikinimo tarnybos teritorinis skyrius, vadovaudamasis Vaiko globos organizavimo nuostatais, LR Vyriausybės patvirtintais 2002 m. kovo 27 d., surinktų duomenis ir informaciją apie mane ir mano šeimą iš kitų institucijų.

____________________________ _____________________________________________________

(parašas) (vardas ir pavardė)

Socialinių paslaugų organizavimo ir

mokėjimo už socialines paslaugas

Neringos savivaldybėje tvarkos aprašo

10 priedas

VAIKO GLOBOS (RŪPYBOS) PERDAVIMO AKTAS

20 m. _____________ mėn. ____ d. Nr.

Neringa

Vadovaujantis Neringos savivaldybės direktoriaus 20 m. mėn. d. įsakymu Nr.______ „Dėl __________________________________________________________“ vaiko __________________________________, gim. __________, globą perduoda:

(vardas, pavardė)

Globėjo (rūpintojo) vardas, pavardė	Asmens kodas/ įtaigos kodas	Adresas

globą perima:

Globėjo (rūpintojo) vardas, pavardė	Asmens kodas/ įtaigos kodas	Adresas

Papildoma informacija___________________________________________________

________________________________________________________________________________

________________________________________________________________________________

________________________________________________________________________________

Perdavime dalyvavę asmenys:

_________________________________	___________________

(pareigos, vardas pavardė)	(parašas)

_________________________________	___________________

(pareigos, vardas, pavardė)	(parašas)

_________________________________	___________________

(pareigos, vardas, pavardė)	(parašas)

Socialinių paslaugų organizavimo ir

mokėjimo už socialines paslaugas

Neringos savivaldybėje tvarkos aprašo

11 priedas

________________________________________________,

(vardas ir pavardė, gimimo metai)

________________________________________________

(adresas)

Neringos savivaldybės administracijos

Socialinės paramos skyriui

VYRESNIO KAIP 16 METŲ ASMENS SUTIKIMAS

DĖL FIZINIO ASMENS TAPIMO VAIKO GLOBĖJU (RŪPINTOJU)

AR BUDINČIU GLOBOTOJU

___________________

(data)

Neringa

Sutinku, kad __________________________________________________________

(vardas, pavardė)

taptų globėju (rūpintoju) ar budinčiu globotoju.

___________________ ___________________________

(parašas)	(vardas ir pavardė)